Маҳмуд Халил Хусорий 1919 йили Миср қишлоқларидан бирида туғилган. Ўша даврнинг машҳур Куръон ҳофизи Иброҳим Саломдан сабоқ олди. 1965 йили уни Миср Вақф ишлари вазирлигига Қуръони Карим бўйича маслаҳатчи вазифасига тайинланди. Кейинчалик муқаддас Куръонни масжид соҳасида илмий-тадқиқот ишлари учун унга «Қуръон фанлари доктори» деган унвон берилди. Қуръон ҳомили илоҳий ваҳийнинг дахлсиз ва ўзгаришсиз асралишида катта қатъият ва фидокорлик кўрсатди. Исроилда Қуръони Карим изоҳлари бузиб талқин қилинганида Маҳмуд Ҳусорий бу сохтакорликларни биринчи бўлиб кескин рад этди. Шундан кейин у Куръонни тўлалигича тартил билан қироат қилиб, магнит тасмаларига ёздиришга қарор қилди ва бу вазифани ҳам биринчи бўлиб амалга оширди. Қуръон ҳофизи Маҳмуд Халил Ҳусорий 1980 йили Қувайтга кетаётиб, йўлда вафот этди.\nУнинг Аллоҳ каломини дунёга ёйиш соҳасидаги хайрли ишларидан бир парчаси ушбу аудио тўпламга жамланган.\nҚори: Маҳмуд Хусорий Ҳусорий\nКўрилган сони: 4549


Ҳижрий янги йилингиз муборак бўлсин қардошлар! | Самарқанд – Ер юзининг сайқалидир…\nҲижрий янги йилингиз муборак бўлсин қардошлар!\nМуаллиф admin Kas 3, 2013\nҲижрий янги йилингиз муборак бўлсин қардошим! Эртага Муҳаррам ойининг биринчи кун бошланади. Бу кун Ҳижрий ҳисоб йилининг бошланиши –янги йилдир. Янги йилнинг бошланишидир. Янги йилингиз муборак бўлсин азиз қардошлар. Янги йилда ишларингиз, оилангизда ижобий янгиликларга кўпу мўл бўлсин.\nИлм, ихлос бўлса …\nГуноҳга кафоратдир, бало, ташвиш, қадар,\nИлм ва ихлос бўлса, амалда бўлмас хатар.\nРукнлар Жума муборак!, Туркия дафтари.\nАбу Муҳаммад от 15/11/2013 - 18:39 изоҳи:\nadmin от 16/11/2013 - 20:22 изоҳи:\nХабарингиз учун ташаккурларимни билдираман. Сайтимизни ўқишга вақт ажратганингиз учун миннатдорлигимни ҳам билдираман.Сиздан Оллоҳ рози бўлсин. Бундан кейин бу маълумотларни ҳисобга олишга уринаман.


Абитуриентларга оид савол-жавобларни ўқиш учун босинг:\nЭртага 21 март - Наврўз - ишланмайдиган байрам куни. Демак, бугун барча ходимлар 1 соат вақтлироқ уйига кетишига қонуний ҳаққи бор.\nБу дегани, кечки соат 6 гача ишлайдиганлар бемалол 17:00 да ишини якунлаши мумкин.\n104.8K views 04:50\nҚозоғистонда бугун бўлган воқеалар:\n👉 Қозоғистон Сенати раиси Қосим-Жомарт Тоқаев қасамёд келтирди ва мамлакат президенти лавозимига киришди;\n👉 Қосим-Жомарт Тоқаев қасамёд қабул қилгандан сўнг, Қозоғистон пойтахти Остона шаҳрининг номини мамлакатнинг Биринчи Президенти Нурсултон Назарбоев шарафига «Нурсултон» деб ўзгартиришни таклиф қилди;\n👉 Парламент ҳамда сиёсий партия раҳбарлари аллақачон бу таклифни маъқуллаб бўлишди ва улар ушбу таклиф депутатлар томонидан бир овоздан қўллаб-қувватланишига ишонишмоқда. Демак, 99,9% эҳтимол билан эндиликда Қозоғистон пойтахти Нурсултон шаҳри бўлади;\n👉 Вақтинча президентлик лавозимига киришган Қосим-Жомарт Тоқаевнинг ўрнига Нурсултон Назарбоевнинг қизи Дариға Назарбоева бугуннинг ўзида Сенат спикери (раиси) сифатида сайланди. Демак, мабодо - Худо кўрсатмасин - Қозоғистоннинг ҳозирги вақтинчалик ёхуд келгусида сайланадиган доимий президентига бирор кор-ҳол бўлса, яъни ваколати муддатидан олдин тугатилса, унда Дариға Назарбоева мамлакат президенти сифатида фаолият олиб боради (агар 2 ой ичида ўтадиган сайловларда ўзи ғолиб бўлмаса, албатта).\nХуллас, қўшниларимизда шунақа гаплар бўляпти. Воқеалар ривожини кузатиб борамиз. Чунки ён қўшнинг, жон қўшнинг деб қўйишибди.\n80.7K viewsedited 10:06\nБарчангизга Наврўз айёми муборак бўлсин! Сизларни чин қалбдан ушбу байрам билан муборакбод этаман. Барча эзгу тилакларим Сиз учун!\n54.5K views 04:44\nМуниса Ризаева Чироқчининг Чияли жамоа хўжалигидаги Наврўз байрами тадбирида 😂\n88.2K views 11:11\nЭртага дам олиш куни\nЭртага, 22 март - жума куни, барча ходимлар учун меҳнат таътилидан чегириб қолиш эвазига қўшимча дам олиш куни сифатида белгиланган.\nБу 5 кунликларга ҳам, 6 кунликларга ҳам, давлат, нодавлат ва хусусий ташкилотларга ҳам тааллуқли.\nЭртага фақат смена бўйича ишлайдиганлар, шунингдек ишлаб чиқариш зарурияти туфайли айрим тоифадаги ходимлар ишга жалб қилинишлари мумкин.\n65.6K views 17:09\nЭртага одатий иш ва ўқиш куни\nЭртага, 23 март куни, одатий шанба кунларидаги тақвим амал қилади. Яъни шанба куни ким учун расмий иш куни бўлса, ўшалар ишга чиқади, ким учун дам олиш куни бўлса, ўшалар дам олади.\nТалабалар учун ҳам худди шундай: эртага ўқиш куни.\nБошқа ҳеч қандай алоҳида ўзгариш йўқ, оммавий дам олиш куни дея эълон қилинмаган.\n71.6K views 10:46\n⚡РАСМАН: Ҳамюртимиз Ғофур Раҳимов AIBA президенти сифатида истеъфо берганини эълон қилди.\nБу ҳафта президентлар истеъфо берадиган ҳафта экан ўзи.\n54.6K viewsedited 15:41\nХориждаги ўзбеклардан маслаҳатлар\nҚадрдон дўстимиз Сарвар Жалилов яқинда Туркияда 12 кун сафарда бўлиб қайтди. Сарвар ака сафари давомида дўстлари, яқинларига расмлар, видеоларни алоҳида ташлаб ўтирмаслик учун битта ёпиқ канал очиб қўйганди.\nКаналда Туркия ҳақида анча қизиқ маълумотлар, репортажлар бериб борилди.\nСафар тугади. Канал ҳам ўз-ўзидан тўхтади.\nШунда ўйлаб қолдик, нима учун мана шу тажрибани кенгроқ ёйиб, ўша каналда бошқаларнинг ҳам маслаҳатларини бериб бормаслигимиз керак?\nАхир қанчадан-қанча юртдошларимиз саёҳатга чиқади, хорижда доимий ёки вақтинчалик истиқомат қилишади. Улар ҳам ўз тажрибалари билан ўртоқлашишса, бунинг нимаси ёмон?\nКелгусида ўша жойга сафарга борадиганлар учун фойдаси тегиши мумкинку, тўғрими?\nШунинг учун канал номини @xorijdagilar деб ўзгартирдик.\nЎз маслаҳатларини юбормоқчи бўлганларга эса @xorijdagilar_bot деган махсус бот яратилди.\nСиз ҳам хорижда бўлганмисиз? Ёки ҳозир ҳам хориждамисиз? Унда Сиз ҳам тажрибангизни биз билан ўртоқлашинг. Фото ва видеолар бўлса, янада яхши.\nБарчани «🇺🇿 Хориждаги ўзбеклар» каналига чорлаб қоламиз!\n48.7K views 07:34\nРАСМАН: Қозоғистон пойтахти Остона шаҳрининг номи Нур-Султон дея ўзгартирилди\nБу ҳақида Қозоғистоннинг вақтинчалик Президенти Қосим-Жомарт Тоқаев махсус Фармонни имзолаган.\nШу ўринда у бугуннинг ўзида Қозоғистон Конституциясига ўзгариш киритиш ҳақидаги қонунга ҳам имзо чеккан. Чунки Қозоғистон бош қомусининг 2-моддасида мамлакат пойтахти Остона шаҳри эканлиги қайд қилинганди, Конституцияга ўзгариш киритмасдан пойтахт номини ўзгартириб бўлмасди.\nБиздаги қонунлар нима дейди?\nХўш, мабодо қачондир пойтахтимиз Тошкент шаҳрининг номини ўзгартириш таклифи билдирилса, унда буни ким ҳал қилади?\nЎзбекистон Конституциясининг 78-моддаси 11-бандига биноан, туманлар, шаҳарлар, вилоятларни ташкил этиш, тугатиш, уларнинг номини ҳамда чегараларини ўзгартириш Олий Мажлис Қонунчилик палатаси ва Сенатнинг биргаликдаги ваколатига киради.\nҚозоқларда сал бошқачароқ экан, улардаги қонунга кўра, бу масала Президент Фармони билан ҳал қилинаркан.\nМенинг фикримча, ҳар қандай ҳолатда ҳам, мамлакат пойтахтининг номини ўзгартириш, уни бошқа жойга кўчириш учун умумхалқ референдуми ўтказилиши шарт.\nЗеро Конституциямизнинг 9-моддасида жамият ва давлат ҳаётининг энг муҳим масалалари халқ муҳокамасига тақдим этилади, умумий овозга (референдумга) қўйилиши белгиланган.\nҚозоғистонда нима учун референдум ўтказилмади, ҳайронман. Ҳа, майли, бу уларнинг ички иши, ўзлари билишади.\n51.5K viewsedited 08:47\nРеферендум ҳақида нималарни биласиз?\nМавзу очилгани учун референдум ҳақида маълумот бермоқчиман.\n«Ўзбекистон Республикасининг референдуми тўғрисида»ги Қонунда референдум ўтказиш тартиби баён қилинган.\nҚандай масалалар референдумга қўйилади?\nЖамият ва давлат ҳаётининг энг муҳим масалалари фуқароларнинг умумхалқ овозига қўйилади. Референдумда қабул қилинган қарорлар олий юридик кучга эга бўлади ва фақат референдум йўли билан бекор қилиниши ёки ўзгартирилиши мумкин.\nҚандай масалаларни референдумга қўйиш мумкин эмас?\n👉 Ўзбекистоннинг ҳудудий яхлитлигини ўзгартириш;\n👉 Ўзбекистон Давлат бюджети ва солиқлар;\n👉 амнистия ва афв этиш;\n👉 жамоат тартибини, аҳоли соғлиғи ва хавфсизлигини таъминлаш бўйича фавқулодда ва шошилинч чора-тадбирлар ўтказиш;\n👉 Ўзбекистоннинг халқаро шартномаларидан келиб чиқадиган мажбуриятларни бажариш;\nРеферендум ўтказилишини истисно этадиган ҳолатлар\nЎзбекистоннинг бутун ҳудудида жорий этилган ҳарбий вақт ёки фавқулодда ҳолат шароитларида, шунингдек ҳарбий вақт тугаган ёки фавқулодда ҳолат бекор қилингандан кейин уч ой давомида референдум ўтказилмайди.\nКимлар референдум ўтказиш ташаббуси билан чиқиши мумкин?\n👉 Ўзбекистон фуқаролари;\n👉 Олий Мажлис палаталари;\n👉 Ўзбекистон Президенти.\nФуқаролар қай тартибда ташаббус билдира олади?\nЎзбекистон фуқаролари агар, референдумда иштирок этиш ҳуқуқига эга бўлган фуқаролар умумий сонининг камида 5 фоизини ташкил этган фуқаролар имзоси тўпланган бўлса референдумни ўтказиш ташаббуси ҳуқуқини амалга оширадилар.\nБунинг учун яна бир шарти — ҳар бир маъмурий-ҳудудий тузилма бўйича бир текис ва мутаносиб равишда тақсимланган бўлиши керак. Яъни Тошкент шаҳрида 3 млн, Сирдарёда 10 минг киши имзо қўйган бўлса, ҳисобмас.\nҚанча имзо керак?\n2016 йилги Президентлик сайловида расман овоз бериш ҳуқуқига эга фуқаролар сони 20 миллион 461 минг 805 нафарни ташкил этганди.\nУшба рақамнинг 5 фоизини чиқарсак – тахминан 1 млн чиқади.\nАгар ушбу рақамни маъмурий-ҳудудий бирликлар кесимида 14 га бўлсак, 73 минг киши бўлади.\nДемак, Қорақалпоғистон, вилоятлар ва Тошкент шаҳрининг ҳар биридан камида 73 минг киши қайсидир муҳим масалани умумхалқ овозига қўйиш ташаббусини кўрсатиб имзо қўйиб берса, референдум ўтказилиши керак бўлади.\nАлбатта, имзо йиғишнинг ўзига хос тартиблари бор, бу ҳақида кўп тўхталмоқчи эмасман.\nРеферендумни ким тайинлайди?\nРеферендум Олий Мажлис томонидан тайинланади.\nЎзбекистон Президенти референдум ўтказиш ташаббускори бўлган тақдирда у Олий Мажлисга мурожаат этиши ёки референдум ўтказиш тўғрисида ўз қарорини қабул қилиши мумкин.\nРеферендум натижаларининг мажбурийлиги\nРеферендумда қабул қилинган қарор Ўзбекистоннинг бутун ҳудудида мажбурий кучга эга бўлади ва давлат ҳокимияти органларининг ҳужжатлари билан бирон-бир тарзда тасдиқ талаб қилмайди.\nЎзбекистон қонунлари ва бошқа норматив ҳужжатлари референдум қарорига мувофиқлаштирилмоғи лозим.\n49.5K viewsedited 09:46\nБироз аввал айрим сайтлар ва Телеграм каналлар «Ўзбекистонда пенсия ёши ўзгарди» дея хабар беришмоқда (айримлари эътироздан кейин хабарни ўчиришди/таҳрирлашди ҳам).\nБу ерда тушунмовчилик келиб чиқмоқда, пенсия ёшига доир ҳеч нарса ўзгармади.\n👉 ёшга доир пенсия;\n👉 ногиронлик пенсияси;\n👉 боқувчисини йўқотганлик пенсияси.\n- вақтинча меҳнатга қобилиятсизлик нафақаси;\n- ҳомиладорлик ва туғиш нафақаси;\n- бола туғилганда бериладиган нафақа;\n- дафн этиш маросими учун бериладиган нафақа;\n- ишсизлик нафақаси;\n- ишдан бўшатиш нафақаси;\n- ходимнинг вафоти муносабати билан бир йўла бериладиган нафақа;\n- ёшга доир нафақа;\n- ногиронлик нафақаси (болаликдан ногиронлардан ташқари);\n- боқувчисини йўқотганлик нафақаси ва ҳ.к.\nЁшга доир нафақа олиш ҳуқуқи эса, иш стажига эга бўлмаган;\n❗Маълумот учун: пенсия ёши фақат қонун билан ўзгартирилади, Вазирлар Маҳкамасининг бунга ваколати йўқ.\n144.3K views 11:18\nБолажонлар уйқусираётган бўлса, тезда уларни жойларига ётқизиб, ухлатиш керак 😃\nҲаммага хайрли тун!\n77.1K views 18:17\nБугун «Заковат»нинг туғилган куни!\nБундан роппа-роса 18 йил олдин, аниқроғи 2001 йил 24 март куни, «Заковат» интеллектуал кўрсатуви илк марта эфирга кетган эди.\nЎтган йиллар давомида «Заковат» кўп синовларни бошидан кечирди, кўкларга кўтариб мақташди ҳам, ерга уриб, танқид ҳам қилишди.\n10 йиллар давомида ҳеч қандай ҳомийсиз, моддий рағбатсиз ўзини-ўзи таъминлаб келди. Бу орада қанчадан-қанча кўрсатувлар ёпилиб кетди.\nАллоҳга шукрки, 18 йилдан буён билимдон ёшларнинг севимли маскани бўлган клуб фидойи инсонларнинг сабр-тоқати, телетомошабинларнинг меҳри билан ҳалиям фаолият олиб боряпти.\nЮртимизда «Заковат»нинг, ва ўзи умуман илмнинг умри янада узоқ бўлишини тилайман.\nТуғилган кунинг билан, менинг севимли кўрсатувим!\n60.6K viewsedited 09:01\nШавкат Мирзиёев расмий ташриф билан Бирлашган Араб Амирликларида бўлиб турибди.\nДавлатимиз раҳбари бугун Абу-Даби Амирлиги валиаҳди, Бирлашган Араб Амирликлари Қуролли кучлари Олий бош қўмондони ўринбосари Шайх Муҳаммад бин Зоид Ол Наҳаён билан музокара ўтказади.\n48.5K views 05:28\nСуратда чапдан ўнгга:\nАдлия вазири Русланбек Давлетов;\nИчки ишлар вазири Пўлат Бобожонов;\nПрезидент маслаҳатчисининг биринчи ўринбосари Улуғбек Муҳаммадиев;\nБош прокурор Отабек Муродов;\nОлий суд раиси Козимжон Комилов.\nСурат Тошкент вилоятидаги Халқ қабулхонасида ўтказилган сайёр қабул пайтида олинган.\n64.9K viewsedited 07:01\nМажмуага ташриф асносида БААнинг биринчи Президенти Шайх Зоид бин Султон Ол Наҳаён руҳига Қуръон тиловат қилинди.\n45.5K viewsedited 11:18\nҲаммаёқ негатив бўлиб кетмасин, мана бундай аслида кимлар учундир жуда кичик, лекин позитив хабарлар ҳам одамнинг диққатини тортади.\nШу кунларда юқори мартабали раҳбарлар сайёр қабуллар ташкил қилишмоқда. Масалан, бугун ИИВ Маданият саройида Олий суд раиси, Бош прокурор, адлия, ички ишлар вазирлари, солиқ қўмитаси раиси ва бошқалар сайёр қабулда фуқароларни бевосита қабул қилмоқда.\n«Халқ сўзи» сайтида шу жараёнга оид «Маҳфуза Йўлдошева сайёр қабулга нима учун келган эди?» деган қуйидаги хабар эълон қилинди:\n«Сайёр қабулда одам кўп. Кимдир Бош прокурор, яна бошқаси адлия, ички ишлар вазирларига, яна биров Олий суд, Давлат солиқ қўмитаси раислари билан учрашиб, муаммоларини айтишга шайланган.\nЭшик олдида Бош прокурор қабулига кириш учун навбатда турган Маҳфуза Йўлдошбековани суҳбатга тортамиз.\n— Ассалому алайкум, яхшимисиз? Бош прокурор қабул қиладиган хона олдида турганингизга қараганда, Отабек Муродовга мурожаат қилмоқчисиз, шундайми?\n— Ваалайкум ассалом. Ҳа, шундай. Бош прокурор билан учрашиш учун оиламиз билан бирга келдик.\n— Нима масалада келган эдингиз, қандай муаммо қийнаётганди сизни?\n— Ҳеч қандай муаммомиз йўқ. Чунки масаламиз ижобий ҳал этилди. Шунинг учун бугун Бош прокурорга миннатдорлик билдириш учун келдик.\nБундан билдикки, барча ўз муаммоси билан келди, деб айтолмаймиз. Масаласи ҳал бўлиб, миннатдорлик айтиш учун келаётганлар ҳам топилади. Яккасарой туманилик Маҳфуза Йўлдошбекова ҳам муаммоси ҳал бўлган фуқаролардан бири.\n— Икки нафар қизим бор, — дейди у. — Бири туғма ногирон. Ҳовлимиз жуда таъмирталаб бўлиб, уни ўзимиз таъмирлашга имкониятимиз йўқ эди. Яккасарой тумани прокуратураси ходимлари шу масалада ёрдам беришди. Ҳовлимизни таъмирлаб, қўшимча ҳаммом, ошхона қурдириб берди. Энг муҳими, ногирон қизим учун ҳаммом қуриб берилганидан бошимиз осмонга етди. Уйимизнинг том қисмидан чакка ўтарди, бу муаммо ҳам ҳал бўлиб, том ёпиб берилди. Шунча ёрдам кўрсатганидан Бош прокурорга алоҳида раҳмат айтишга келдик.\nСайёр қабуллар давом этмоқда.»\n48.5K viewsedited 12:08\nНурхон Нафасов «ноҳақ айбловлардан қутилиш» учун Отабек Муродовдан ёрдам сўради. Бош прокурор бу ишни ўз назоратига олишини айтди\nПрезидент Халқ қабулхонаси томонида Тошкент шаҳрида ташкил этилган оммавий қабулда Ўзбекистон каратэ федерацияси собиқ раҳбари Нурхон Нафасов бош прокурор Отабек Муродов билан учрашибди. Нафасов унга нисбатан «қасддан айб уюштирилгани, жойи керак бўлгани учун уни қатор муаммоларга дучор қилишгани»ни маълум қилиб, «ноҳақ айбловлардан қутилиш»да бош прокурордан ёрдам сўраган.\nЎз навбатида, ҳуқуқий идоралар хулосаси бўлмай туриб унинг шаънини ерга уриш мақсадида тарқатилган айбловларга нисбатан Бош прокуратура ўз вақтида муносабат билдиргани учун миннатдорчилик ҳам билдирибди (ёдингизда бўлса, Миллий олимпия қўмитаси матбуот хизмати: «Нурхон Нафасовнинг кирдикорлари фош бўлди» деган сарлавҳа билан хабар тарқатган, Бош прокуратура матбуот хизмати буни рад этганди).\n«Ушбу масалани бош прокурор ўз назоратига олиб, ишга алоқадор барча ҳолатларни текшириб, ҳуқуқий баҳо берилишини маълум қилди», — дея хабар бермоқда ЎзА.\n140.3K views 17:16\nЁдингизда бўлса, ўқув йилининг бошида ижтимоий аҳволи оғир талабаларнинг контрактини тўлашга кўмаклашиш мақсадида каналимизда «Илм учун эҳсон қилинг» хайрия акциясини эълон қилгандик.\n1-семестр учун йиғилган маблағлардан ҳақиқатда эҳтиёжманд талабалар учун контракт тўловларини ўтказиб бергандик.\nЛекин картада қолдиқ қолганди ва кейинчалик ҳам вақти-вақти билан хайриялар тушиб турди.\nХуллас, ҳаммасини йиғиб, куни-кеча яна бир талабанинг ярим йиллик контракти учун 4 млн сўм маблағ ўтказиб бердик, рози бўласизлар. Падари бузрукворлари вафот этган, ижтимоий аҳволи сабаб аввалги йилларда ҳам ўқишни ташлаб кетишга мажбур бўлган экан. Келгусида яхши илм олиб, жамиятга фойдаси тегадиган мутахассис бўлишига тилакдошмиз.\nБарча саховатпеша инсонларга эса раҳмат айтмоқчиман. Аллоҳ эҳсонларингизни даргоҳида қабул қилсин.\n43.4K viewsedited 05:48\nЎзбекистонлик ёш китобхонлар Абдулла Қодирийнинг «Ўткан кунлар» асарини Гиннес рекордлар китобига киритишни режалаштираётгани ҳақида хабар берилганди.\nУшбу тадбирнинг расмий промо-ролиги эълон қилинди.\nРолик менга жуда ёқди. Айтишларича, Абдулла Қодирий тилидан айтилган гаплар адибнинг мақолаларидан олинган экан. Яъни тўқима гаплар эмас, айнан Қодирийнинг ўзининг гапларидан фойдаланишибди.\nЁқимли томоша тилайман.\nСифатли форматда кўриш\n65.0K viewsedited 09:11\nДавлат қабул комиссиясининг 2019 йил 25 мартдаги 16-сон баёни билан республика олий таълим муассасаларининг бакалавриати ва магистратурасида тўлов-контракт асосида таҳсил олаётган талабаларга 2018/2019 ўқув йили учун шартнома тўловларининг иккинчи ярмини тўлаш муддати жорий йилнинг 15 апрелига қадар (шу куни ҳам) узайтирилди.\nМанба: Олий ва ўрта махсус таълим вазирлигининг расмий телеграм канали\n65.6K views 09:19


Манзура Юлдуз Усмонованинг 22 йилдан бери сақлаб келаётган нарсасини кўрсатди — видео - ShouBiz.uz\nМедиа 14:10 | 12.5.22\nМанзура Юлдуз Усмонованинг 22 йилдан бери сақлаб келаётган нарсасини кўрсатди — видео\n«Бу нарса ҳеч кимда йўқ», — дейди хонанда\nАктриса, хонанда Манзура YouTube’даги «Intervyu Tv» лойиҳасига берган интервьюсида Юлдуз Усмонова берган совғани кўрсатди.\nЮлдуз Усмонова 2000 йилдаги концертини «Юлдуз Шоу» номи остида катта қилиб ўтказган. Шунда меҳмонларга статуетка берган. Манзура бундай нарса ҳеч кимда йўқлигини таъкидлади. Ўша пайтда Манзуранинг продюсери Юлдуз Усмоновага ҳам концерт бойича продюсерлик қилган.\nАввалроқ Юлдуз Усмонова концертида мухлислари билан жанжаллашганди. Юлдуз Усмонова саҳнада барча мухлисларидан жимлик талаб қилган. У жуда асабий ҳолатда мухлисларига бақирган. Маълум бўлишича, бир қатор аёллар парда охиригача кўтарилмагани учун жанжал кўтарган. Шундан сўнг Юлдуз Усмонова асабийлашган ва ҳаммадан тинчлик талаб қилган.\n«Пулингизга ўн баробарини оляпсиз. Аёллар илтимос қиламиз, агар бунақа бўладиган бўлса кетавераман. Ўзларингни билиб ўтиринглар узоқ яқиндан келганлар. Бунақа ишингни бошқа концертда қиласан. Жим ўтирамиз. Чироқни бер залга бақираётганларнинг юзларини кўрайлик. Бошқа жойлада қиласиз бу ишингизни. Бақираётган ким эди , чиқин бу ёққа. Сиз бақираётганмидингиз, туриб келингчи буёққа, нима деяётган эдингиз. Парда бўлса менда эмаску айб. Концерт дедиларинг қўшимча беряпмиз», — дейди хонанда.\nКейинроқ хонанданинг ўзи концертдаги қўполлигига изоҳ берганди. Хонанда куйлаётган вақтда томошабинлар орасида шовқин кўтарилганини, бунга эса парда сабаб бўлганини таъкидлаган. Лекин концертни чиройли ўтказиб олганини қайд этган.\n«Бугун иккинчи концерт жуда ажойиб бўлди. Ҳадеб бақир-чақир бўлди. Нимага бақир-чақир бўляпти, бақирма десам яна бақиради. Парда тиқилиб қолибди. Бир-бирининг устига ўралашиб қолибди. Кимдир тепага чиққан сал қолибди. Назар бор десам ишонасизми. Лекин чиройли ўтказиб олдик. Концертга келганларнинг ҳаммаси соғ-саломат, эсон-омон уйига етиб олсин», — дейди Юлдуз Усмонова


Хитой компанияси Тошкентда “ақлли жамоат транспорти”ни йўлга қўйишни таклиф этмоқда\n12 December 2019, 10:49 108 ... Технологиялар\nЎзбекистон, Тошкент – Batafsil.uz ЯА. Хитойнинг Leon technology Co., Ltd. Компанияси Тошкентда “Ақлли жамоат транспорти” лойиҳасини амалга оширишни таклиф этмоқда. Пойтахт ҳокимиятида бўлиб ўтган учрашувда унинг муҳокамаси ўтказилди. Бу ҳақида Batafsil.uz мухбири хабар бермоқда.\nХитой Халқ Республикаси компанияси бир неча йўналишларга мўлжалланган йирик лойиҳани тақдим этди. Аммо, биринчи босқичда улардан бири- жамоат транспорти соҳасида ишлаш таклиф қилинмоқда.\n“Ақлли жамоат транспорти” лойиҳаси йўловчиларга йўл кира ҳақини электрон шаклда тўлаш, бепул интернетдан фойдаланиш, транспорт йўналиши ва манзилгача бўлган энг мақбул йўл ҳақида маълумот олиш имконини беради. Бундан ташқари, шаҳар йўлларини Wi-Fi ҳудудида айлантириш, интернетни йўл чироқларидан тарқатиш белгиланган.\nТошкент шаҳар ҳокимлиги аппарати бошлиғи Эркин Иминов хитойлик мутахассисларга яна бир лойиҳа – мактабгача таълим муассасалари фаолиятига АКТни жорий қилишни таклиф этди.\nLeon Technology Co., Ltd компанияси Синьцзян-Уйғур автоном ҳудудида ахборот технологиялари соҳасида комплекс хизмат кўрсатиш бўйича етакчи ҳисобланади. У хавфсизликнинг интеллектуал тизимлари, “ақлли шаҳар”, сунъий интеллект, булутли ҳисоблаш, буюмлар интернети, йирик маълумотларга ишлов бериш каби тармоқларда фаолият юритади.


Хитой квант фазовий интернетини барпо этмоқчи\n13:50 / 01.08.2016\nХитой янги авлод коммуникация тармоғининг илк қисми бўлиши мумкин бўлган сунъий йўлдошни учиришни режалаштирмоқда. 600 кглик QUESS қурилмасини шу йилнинг август ойида фазога учириш белгиланган. Олимлар унинг воситасида фазода квантли тажриба ўтказмоқчилар. Бу эса, келажакда «квантли фазовий интернет»нинг пайдо бўлишига асос бўлиши мумкин.\nГап шундаки, QUESS фазо қурилмаси бортига ўрнатилган махсус кристалл тош, «мураккаб» фотонларни ишлаб чиқаради ва уларни Хитой ва Австрияда жойлашган қабул қилувчи қурилмаларга юборади. Ердаги илмий жамоалар, ўз навбатида, улар 1200 км масофага бўлинган ҳолатда ҳам ўзаро боғланиб қоладими-йўқми, деган саволга ойдинлик киритишади.\nКвантли мураккаблик услуби криптологияда ҳақиқий инқилоб ясаши мумкинлиги айтилмоқда. Яъни, бир фотонга кўрсатилган таъсир бошқасининг ҳолатини ўзгартиради, бу ўз навбатида шифрлаш калитларини барпо этишга имкон беради.


ЎзА - Покистонда Наманган савдо уйлари иш бошлайди\nПокистонда Наманган савдо уйлари иш бошлайди\nБу борада ўзаро ҳамкорлик тўғрисидаги келишув жорий йилнинг 7 ноябрида Наманган вилояти ҳокими Хайрулло Бозоров ҳамда Покистоннинг “Najeb Consultants Pvt” компанияси раҳбари Нажиб Мушрак Вохра томонидан имзоланди.\nУшбу ҳужжатга кўра, Покистоннинг Карачи, Лаҳор, Пешовар ва Мултон шаҳарларида Наманган савдо уйлари очилади. “Najeb Consultants Pvt” компанияси билан ҳамкорликда очиладиган бу савдо офисларида Наманган вилоятида ишлаб чиқарилган текстил ва бошқа енгил саноат маҳсулотлари ҳамда етиштирилган қишлоқ хўжалиги маҳсулотлари сотилади.\n“Ўзбекистон билан савдо-иқтисодий ҳамкорликнинг мазкур шакли икки томонлама манфаатли бўлади. Зеро, ҳозиргача Ўзбекистон маҳсулотларини Афғонистон орқали Покистонга сотилишини йўлга қўйганмиз. Покистонда Наманган савдо уйларининг очилиши савдо алоқаларини тўғридан-тўғри йўлга қўйишнинг самарали воситаси сифатида Ўзбекистон ва Покистон ўртасидаги экспорт-импорт амалиётларини кенгайишига хизмат қилади, дейди Нажиб Мушрак Вохра.\nУчрашувда вилоят ҳокими томонидан Покистон шаҳарларида очилаётган Наманган савдо уйлари билан бир қаторда вилоятнинг Поп туманида йирик логистика марказини ташкил этиш таклифи билдирилди. Нафақат Наманган, балки водийнинг бошқа вилоятларидан ҳам маҳсулотларни йиғиш ва қадоқлаш учун қулайлик яратиш имкониятини берадиган лойиҳа тўғрисидаги бу таклиф ҳам покистонлик ишбилармонда катта қизиқиш уйғотди.


Банкдан Россияга жўнатган 20 минг доллар пулим изсиз йўқолди - zarnews.uz\nТадбиркорман. Фаолият юритишимда зарур бўлганлиги боис Россиядан замонавий асбоб-ускуналар харид қилишимга тўғри келди. Бунинг учун айни вақтда Москва шаҳрида ишлаётган қайнсинглим Зарнигор Ваҳобова номига пул жўнатишим лозим эди. Шу мақсадда жорий йилнинг 2 ва 3 февраль кунлари “Ўзсаноатқурилишбанк”нинг Самарқанд вилояти Амир Темур филиалига бордим.\nБанк ходимларига Россияга 20 минг АҚШ доллари жўнатишим кераклигини айтганимда улар “Бунча катта валюта суммасини бир киши бир кунда четга жўнатиши қонунчилигимизда кўзда тутилмаган. Бир фуқаро фақат 5 минг доллар жўнатиши мумкин”, дейишди.\nҚонун-қонун-да, рози бўлдим ва турмуш ўртоғимни банкка чақириб, у билан бирга “CONTACT” халқаро пул ўтказмаси орқали биринчи кун 5 минг доллардан жами 10 минг, иккинчи куни яна шу банкдан қолган 10 минг долларни жўнатдик. Бунинг учун 100 АҚШ доллари хизмат ҳақи тўладим. Тўрт марта 5 минг доллардан амалга оширилган пул жўнатмаси учун алоҳида-алоҳида код рақами беришди. Банкдан чиқиб “Уйга боргандан кейин Зарнигорга телефон қилиб, ушбу жўнатмаларнинг код рақамлари ва суммасини айтамиз”, дедик ва йўлга чиқдик. Орадан 1,5 соат ўтгач, телефон рақамимга “Сиз жўнатган пул ечиб олинди”, деган мазмунда СМС хабари келди.\nҲайрон қолдим: ахир биз ҳали Зарнигорга пул жўнатганимизни, унинг миқдори қанчалиги, банкдан олиш учун код рақамларини айтмадик-ку. У пулни қандай олди экан?.. Дарҳол у билан телефон орқали боғландик. Табиийки, Зарнигор ишхонасида эканлигини, унинг номига қачон, қанча пул жўнатганимизни билмаслиги, шу боис банкка бормаганлиги ва пулни олмаганлигини айтди. Балки СМС хабари нотўғри келгандир, деган фикр билан уни Москвадаги банкка бориб, биз жўнатган кодлар ва суммани айтишини тайинладик. Афсуски, у борса банк ходими ҳақиқатан ҳам бу ўтказмалар бўйича келган пул олинганини билдирибди.\nЭртаси куни “Ўзсаноатқурилишбанк”нинг Амир Темур филиалига бориб, бўлган ҳолатни тушунтирдим. Банкдагилар “Сиз Зарнигор Ваҳобова номига жўнатган бўлсангиз, ундан бошқа одам пулни олиши мумкин эмас”, дея жавоб беришди. Шундан кейин югур-югур бошланди. Аниқланишича, мен пулни “CONTACT” халқаро пул ўтказмаси орқали манзилсиз тарзда Москвага жўнатганман (бу мижозларга қулайлик тарзида амал қилинаркан), уни Россиянинг ҳар қандай нуқтасидан олиш мумкин экан. Шунинг учун пул Россиянинг Самара область Жигуловский шаҳридаги “КС” банкидан ечиб олинган. Лекин пулни Москва шаҳрида ишлаётган қайнсинглим 1000 километр олисдаги банкка бориб олмаганлиги аниқ. Яъни, пулни бошқа киши ноқонуний йўллар билан олган.\nБу борада кўмак сўраб аввал филиал бошлиғи, кейин банкнинг вилоят филиали раҳбари, Марказий банк вилоят бошқармасига бордим, муаммо ҳал бўлавермагач, ҳуқуқ-тартибот идораларига мурожаат қилдим. Уларнинг оғзаки ҳам, ёзма ҳам жавоби битта: “Пулни қайнсинглингиз олган, бу ҳақда “CONTACT” халқаро пул тизимининг асословчи ҳужжатлари бор!”.\nАммо банк раҳбару ходимлари менга ана шу асослантирувчи ҳужжатни кўрсата олмаяпти. Мен эса мана, тўрт ярим ойдирки, сарсонман. “Ўзсаноатқурилишбанк” АТБ Амир Темур филиали бошқарувчиси Ф.Ҳамидов “Қайнсинглингиз Самара областидаги пул ечиб олинган “КС” банкига мурожаат қилсин”, дейди. Хўш, нега? Банклар-чи? Ахир мен шу суммани жўнатиш учун банкка 100 АҚШ доллари хизмат ҳақи тўладим, бу сумманинг бир қисми ўзларида қолса, бир қисми Россиядаги ҳамкорлик қилаётган ўша банклар ҳисоб рақамига тушганку. Қани бу ерда мижознинг ҳимояси, манфаати? Нега улар фирибгарлик ёки ўғрилик содир бўлаётганини эшитган заҳоти ҳолат билан жиддий шуғулланишмайди? Бу ҳолатдан мижоздан кўра улар кўпроқ ташвишга тушиши керак эмасми? Чунки бу ҳолат орқали банкнинг, “CONTACT” халқаро пул ўтказмасининг обрў ва манфаатларига путур етади-ку.\nХуллас, мен банк ходимларидан масалага ойдинлик киритадиган биргина ҳолатни талаб қиляпман. Бу – Самаранинг Жигуловский шаҳридаги “КС” банкидан мен жўнатган пулни ким олган? Қайнсинглим Зарнигор Ваҳобовами? Банк ходимими? Бошқа одамми? Буни аниқлаш асло қийин эмас. Бунинг учун ўша вақтдаги видеолавҳа керак, холос. Чунки “КС” банкидан пул олинган сана ва вақт аниқ. Демак, шу вақтда банкка ким келган ва ким олган? Қайнсинглим бўлса, унинг пулни олиш учун паспорт нусхаси, имзоси бўлади. Бошқа бўлса, масала ойдинлашади.\nРости, ўтган вақт давомида шубҳалар остида азоб чекяпман. Тадбиркорлигим ҳам бир неча йилларга ортга кетгани ҳам бор гап. Қолаверса, 20 минг АҚШ доллари оз пул эмас, бир тадбиркорни ё бор, ё йўқ қилади. Масала ечимида мутасаддилардан кўмак сўрайман.\nТеглар: валюта жўнатмалар\nБанк мижозга қонун доирасида хизмат кўрсатган, пул кўрсатилган фуқаро номига жўнатилган


Apple Сан-бернардинолик террорчининг телефонини очишни рад қилгандан кейин Оқ уйнинг ўзи унга мурожаат қилди\n07:26 / 18.02.2016\nApple компанияси раҳбари Тим Кук Сан-бернардинолик террорчининг телефонини очишда Федерал қидирувлар бюросига билан ҳамкорлик қилишдан бош тортгандан кейин, Оқ уйнинг ўзи компанияга мурожаат қилди. Бу ҳақда Reuters ахборот агентлиги хабар бермоқда.\nАҚШ президенти маъмуриятида АҚШ адлия вазирлиги компаниядан террорчига тегишли ягона қурилмага киришни таъминлашни сўраётгани тушунтирилди.\nАввалроқ Калифорния суди Apple компаниясига Сан-Бернардинода теракт уюштирган мерганнинг телефонини блокдан чиқаришда Федерал қидирувлар бюросига ёрдам беришни буюрган. Бироқ компания раҳбари Тим Кук суднинг бу буйруғини бажаришни рад этган.\n2015 йил 2 декарбда Сан-Бернардино шаҳрида имконияти чекланган одамлар маркази ҳудудида отишма содир этилган. Полиция маълумотларига кўра, ҳужумни Саид Ризуан Фаррук ва унинг рафиқаси Ташфен Малик содир этган. Расмий маълумотларга кўра, отишма оқибатида 14 киши ҳалок бўлган, 17 киши яраланган.


Тошкентда тез ёрдам бригадаларига рағбатлантириш пули тўланади – ҳокимлик | Qalampir.uz\nТошкентда тез ёрдам бригадаларига рағбатлантириш пули тўланади – ҳокимлик\nЖамият\t18 Июль 19:21 5861\nТошкент шаҳридаги тиббиёт олий таълим муассасалари ва марказларининг 284 нафар ходими уй шароитида даволанаётган беморлар ҳолидан хабар олади. Бу ҳақда Тошкент шаҳар ҳокими матбуот котиби Фурқат Маҳмудхўжаев брифингда маълум қилди.\nБрифингда ҳокимлик томонидан пандемия шароитида амалга оширилаётган ишлар ҳақида маълумот берилди:\nТаъкидланишича, фуқароларни безовта қилаётган ҳар бир ҳолат юзасидан тиббиёт муассасаларига “103” рақами узоқ банд бўлмаслиги учун иш режимини қайта кўриб чиқилди. Яхши ишлаган операторларни рағбатлантириш тизими йўлга қўйилди (ҳар бир қабул қилинган ва сифатли қайта ишланган қўнғироқ учун 1500 сўм, яна 500 сўм - аъло муомала учун).\nТез ёрдам бригадаси 15 дақиқадан кўп бўлмаган вақтда етиб бориши чоралари кўрилади. Яхши ишлаган бригадалар учун ҳам рағбатлантириш тизими қўллади. (Анкета. Ҳар-бир аъло анкета учун 100 минг сўм). Қўшимча, 25 та Damas русумли тез ёрдам машинаси етказиб берилди.\nТошкент шаҳар Соғлиқни сақлаш бошқармаси тасарруфидаги тиббиёт муассасаларидаги 423 та бўш иш ўринларини малакали мутахассислар билан зудлик билан таъминлаш чоралари кўрилмоқда.\nТошкент шаҳридаги 42 та шифохонага 70 мингта тиббий ниқоб, 70 мингта тиббий комбинезон, 150 мингта тиббий қўлқоп, 3 мингта тиббий кўзойнак, 5 мингта тиббий бош кийим, 200 минг бахилла — уларнинг 1 ҳафталик эҳтиёжи учун етказиб берилди.\n27 Октябрь 12:45 38118\n27 Октябрь 09:58 30584\n28 Октябрь 10:06 30094\n29 Октябрь 11:20 27584\n28 Октябрь 10:41 25315


Бразилияда икки собиқ президент иштирокидаги коррупция можароси авж олмоқда\n08:57 / 15.03.2017\nБразилия Бош прокурори Родригу Жано мамлакатнинг икки собиқ президентлари Дилма Руссефф ва Луис Инасиу Лула да Силвага нисбатан коррупция бўйича жиноий иш қўзғатишни сўрамоқда. Бу ҳақда Globo газетаси ўз манбаларига асосланган ҳолда хабар қилмоқда.\nБундан ташқари, прокурорнинг рўйхатида камида беш нафар амалдаги федерал вазир, хусусан, янги ташқи ишлар вазири Алоизиу Нунеснинг исми-шарифи бор.\nБош прокурор Жано Бразилия Олий федерал судга мурожаат қилиб, жами 83 нафар сиёсатчига нисбатан коррупция бўйича тергов олиб боришга рухсат беришни сўраган. Таъкидланишича, барча мулозимларнинг номлари расман маълум қилинганича йўқ. Бундан ташқари, Жано оддий фуқароларга нисбатан яна 211та сўровни тайёрлаб қўйган.


Ўз укасининг 7000 АҚШ долларини ўғирлаган аёлга ҳукм ўқилди\nайбдор деб топилди. Аёл кимнинг пулини ўғрилабди денг? Укасининг! опа-ука Шароф Рашидов туманида онасига тешили уйда истиқомат қиларди. Карима ... фош бўлди: ички ишлар ходимлари излар бегонага эмас, жабрланувчининг опасига қараб кетаётганини аниқлашгач, хонадон вакиллари ҳижолатга тушишади ...


Калифорнияда тошқинлар оқибатларини бартараф этишга 1 млрд доллардан кўпроқ сарфланади\n08:38 / 25.02.2017\nАҚШнинг Калифорния штатида йирик тошқинлар ва кўчкилар оқибатида катта зарар етган инфратузилма объектларини таъмирлаш ишлари қиймати 1 млрд доллардан кўпроқни ташкил қилади. Бундай рақамларни 25 февралда штат раҳбарияти маълум қилди.\nШтат губернаторининг молиявий маслаҳатчиси Майкл Коэннинг айтишича, пулларнинг катта қисми федерал ҳукумат томонидан тақдим қилинади. Коэн гап 1 млрд доллар ҳақида кетаётганини айтди ва Оровилл кўлидаги тўғонни тиклаш бўйича ишларнинг аниқ қиймати ҳали ҳисоблаб чиқилмаганини таъкидлаб ўтди. Дастлабки маълумотларга кўра, гап 200 млн доллар ҳақида кетиши мумкин.\nШтат транспорт бошқармаси вакилининг айтишича, ажратиладиган 1 млрд доллардан 600 млн доллари табиий офатдан вайрон бўлган йўллар ва кўприкларни тиклаш учун сарфланади.\nАввалроқ Калифорниянинг баъзи ҳудудларида кузатилган кучли ёғингарчилик оқибатида юзага келган тошқинлар Сан-Хосе шаҳри ва унинг атрофидаги ерлардан 14 минг кишининг эвакуация қилинишига олиб келгани маълум қилинганди. Йўл қопламасининг вайрон бўлиши ва ер кўчкилари юз бериши хавфи сабабли Йосемит миллий боғи орқали ўтувчи кўпчилик йўллар ёпиб қўйилган.\nАҚШ Калифорния тошқинлар инфратузилма объектлари


Англия клубларидан ҳеч қачон таклиф олмаган, Роналдодан Ривалдони устун кўрадиган ва “Милан”га тасодифан ўтиб қолган Маркос Кафу ҳақида » Футбол янгиликлари 2021\nGoal24.uz » Европа жамоалари » Angliya » Англия клубларидан ҳеч қачон таклиф олмаган, Роналдодан Ривалдони устун кўрадиган ва “Милан”га тасодифан ўтиб қолган Маркос Кафу ҳақида\nБразилиялик афсонавий футболчи Маркос Кафу 7-июн санасида 51 ёшни қарши олди. Барчада бўлгани каби Кафуда ҳам ўзига хос ҳаётий қоидалар мавжуд. Қуйида айнан ўша қоидалар сизга тақдим этилади.\nМаркос Эванжелиста де Мораис, ёки шунчаки — Кафу 1970-йил 7-июнда таваллуд топган. Кафунинг болалиги Сан-Паулуда кечган ва айнан ўша ерда футболга меҳр қўйган. 80-йиллар бошида штатнинг энг катта жамоаси академиясига кириш учун ҳаракат қилади. Аммо 1988-йилдагина “Сан-Паулу” футболчига диққатини қаратади.\nАсосий жамоага ўтиш учун у позициясини ўзгартиришига тўғри келди, шу тариқа нафақат “Сан-Паулу”нинг асосий таркиб футболчисига айланди, балки терма жамоадан ҳам чақирув олди.\nКафу “Сан-Паулу”да барча мусобақаларда 97 ўйин ўтказиб, 6 та гол урган.\n“Мен 1970-йилги мундаил вақтида туғилганман, мана шунинг ўзи нима учун футболга кириб келганимни англатади”.\n— “Сан-Паулу” менга диққатини қаратишидан аввал “Коринтианс”, “Палмейрас”, “Сантос”, “Атлетико Минейро” каби жамоалар мени рад этган. Уларнинг ҳаммаси: “Эртага кел, бир ҳафтадан кейин, бир йилдан кейин…” — деб айтарди. Агенти йўқ, камига “Итакакесетуба” номли ҳеч ким билмайдиган клубда ўйнайдиган болага. “Сан-Паулу”нинг ёшлар жамоаси билан ўртоқлик ўйини вақтида клуб академияси директори Карлинёс Невесга кўзим тушди.\n— Мен ўнг қанот ярим ҳимоячиси сифатида фаолиятимни бошладим, аммо ўнг қанот ҳимоячи Зе Теодора жароҳат олгач, Теле Сантана учта ўйинда мана шу позицияда майдонга тушишимни айтди. Мен мураббий билан тортишишни истамасдим, мендан нима талаб қилинишини ҳам билмасдим. Кейинчалик Роберто Фалкао мени терма жамоага ўнг қанот ҳимоячиси сифатида чақирганидан сўнг Сантана нақадар ҳақ бўлганини тушундим.\n— “Реал” мени харид қилмоқчи эди. Аммо “Сан-Паулу” президенти мени қўйиб юборишдан бош тортди. Ўша пайтда хафа бўлдим, лекин Мадридга жуда ёш пайтим бориб қолганимда, билмадим фаолиятим қандай кечарди. Балки, иккита Жаҳон Чемпионатини ютмасмидим…\nБразилиялик бошқа юлдузлар қатори Кафу ҳам Европада ўзини синаб кўришга қарор қилди. Каттароқ жамоалардан бўлган таклифларга қарамасдан Кафу “Сарагоса”ни танлади.\nЖароҳати сабаб Ла Лигада 16 ўйинда майдонга тушди, Кубок Эгалари Кубогида эса 1 та ўйинда иштирок этиб, якунда жамоаси билан совринни қўлга киритди.\n“Сарагоса”га келганимда, Испанияда кўпроқ вақт қолишни режа қилган эдим, аммо жароҳатлар бунга халақит қилди. Менга қолишни таклиф қилишди, аммо жамоага ёрдам бера оладиган аҳволда эмасдим, яхшиси кетганим маъқул деб ҳисобладим.\nЕвропадаги омадсиз фаолиятидан сўнг Кафу Бразилияга қайтди. Испанияда орттириб олган жароҳатининг асорати сабаб “Жувентуда”да бирорта ҳам ўйинда майдонга туша олмади. Лекин “Палмейрас”га ўтишига бу халақит бермади.\nМен тўғридан тўғри “Сарагоса”дан “Палмейрас”га ўта олмасдим. “Сан-Паулу” билан испан жамоаси ўртасидаги шартномада штатнинг бошқа бир жамоасига ўтишим мумкин эмаслиги қайд этилган. Шунинг учун “Жувентуда” жароҳатимдан тузалиб, Бразилияга қайтишимга ёрдам берди.\n35-ўйинидан сўнг Кафу Европага иккинчи бор боришга аҳд қилди.\nИккинчи сафар Италияга бўлди. Римнинг “Рома”сидаги 6 мавсуми давомида Кафу ҳимоя чизиғининг алмаштириб бўлмас футболчисига айланди ва А Серия ғолиблигини қўлга киритди.\n217 ўйин, 8 та гол ва Шон-шуҳрат залидан жой олиш — Кафунинг жамоа муваффақиятига катта ҳисса қўшганидан далолат.\n— “Рома” ўша вақтларда жудаям кучли эди. Биз “Ювентус”, “Милан”, “Интер”ни мағлуб этардик. Кўп соврин қўлга киритишимиз мумкин эди, аммо 2001-йил чемпионлик, 2002-йил кумуш ва 2003-йилдаги бронза билан чегараланиб қолдик.\n— “Рома” мухлислари мени Ил Пендолино – темир йўл поезди деб аташарди. Ўша вақтларда ҳақиқатдан ҳам мен қанотда поезд сингари ҳаракат қилардим.\n— Мен доимо мухлислар билан илиқ муносабатда бўлганман, римлик инсонлар жудаям яхши эди, шунинг учун “Рома” юрагимдан алоҳида жой олган.\n2002/03-йилги мавсум якунида 32 ёшга кирган Кафу фаолияти ҳақида жиддий бош қотира бошлади. Яхшигина даромад топиш мақсадида Япониянинг Жей-Лигасига боришга тайёр эди. Лекин кутилмаганда “Милан”дан таклиф тушди.\nБразилиялик футболчи бу таклифни қабул қилди. Кафунинг “Милан”даги фаолияти “Рома”дагидан ҳам ёрқинроқ кечди.\nМалдини, Костакурта, Кака, Шевченко каби футболчилар билан Кафу клуб миқёсида эришиш мумкин бўлган барча совринларни қўлга киритди.\nАлбатта, кўнгилсиз воқеалар ҳам юз берди. 2005-йилги Чемпионлар Лигаси финалида “Ливерпул”га имконият бой берилди. Шунга қарамасдан совринлар етарлича қўлга киритилди.\n2007/08-йилги мавсум сўнгида Кафу фаолиятини якунлаётганини эълон қилди. Футболчи жуда эрта бу қарорга келаётганини таъкидлаганлар ҳам бўлди.\nҚайсидир эришган совринимни алоҳида кўрсата олмайман, уларнинг барчаси мен учун қадрли ва ёрқин хотираларни тақдим этган.\n— Мен тасодифан “Милан”га келиб қолганман. 32 ёшда эдим ва аллақачон “Ёкогама” билан шартнома борасида келишиб қўйгандим. Аммо Япониядаги тақдимотдан 15 кун аввал “Милан” менга таклиф билан чиқди. Шунда ўйлаб қолдим: “Нега энди мумкин эмас?”\n— Истанбулдаги финалнинг танаффус вақтида чемпионликни нишонлашни бошлаганимиз рост. Учта гол ургач, ғалабани қўлдан чиқаришнинг иложи йўқ эди. “Ливерпул”га ҳурмат сақлаган ҳолда айтаман, ўша ўйинда “Ливерпул” ғалаба қозонмади, “Милан” мағлубиятга учради.\n— 2007-йилги финалда эса ҳеч ким “Ливерпул”дан қасос олиш ҳақида ўйламасди. Жамоада ёши катта футболчилар кўп эди – мен 36, Костакурта 41, Малдини 38, Сержинё эса 35 ёшда. Бу бизнинг соврин ютишимиз учун охирги имконият эди. Биз ўз ўйинимизни қилдик ва ғалабага эришдик.\n— Берлусконининг бизнесини муҳокама қилмоқчи эмасман, лекин бир нарсани айта оламан, у “Милан”га нафақат пулларни, балки юрагини ҳам берди. Худди ота фарзандига берганидек.\n— “Сан-Паулу”да қўлга киритиш мумкин бўлган совринларни барчасига эришдим, “Милан” билан ҳам, “Рома” билан Италия чемпиони бўлдим, “Палмейрас” билан эса Сан-Паулу штати чемпионига айландим. Менимча, клуб миқёсидаги фаолиятим ёмон кечмади.\n— Фаолиятимни давом эттиришим мумкинлиги ҳақида кўп гапиришди, аммо 38 ёш, менимча, футбол билан хайрлашиш учун энг муносиб ёш.\nКафу Бразилия терма жамоасидаги дебют ўйинини 1990-йил сентябрь ойида Испанияга қарши ўртоқлик ўйинида ўтказган.\n“Селесао” таркибида 142 та ўйин ўтказган. Бу рекорд ҳисобланади. Ундан ташқари Жаҳон Чемпионатининг 21 ўйинида иштирок этган. Бу ҳам рекорд. Кафу 4 та Жаҳон Чемпионатида қатнашган ва улардан 2 тасида Бразилия терма жамоаси билан ғалаба қозонган. 1994-йилги мундиалда “кўплаб футболчилардан бири” бўлган, Жожринёнинг жароҳати сабаб финал ўйинида майдонга тушган бўлса, 2002-йилдаги Жаҳон Чемпионатида Бразилия терма жамоасини сардор сифатида майдонга олиб чиқади.\nКимнинг ёдида бўлса, 2002-йилги финалдаги ғалабадан сўнг Зепп Блаттер ва Пеледан кубокни қабул қилиб олган Кафу пластик тумбанинг устига чиқиб: “Регина, сени яхши кўраман” – деб бақирган ва кубокни боши узра кўтарган. У ғалабани турмуш ўртоғига бағишлаган эди.\nАлбатта, унинг фаолиятида омадсизликлар ҳам бўлган, 1998-йилги мундиал финалида Бразилия Францияга имкониятни бой берган, 2006-йилда Германиядаги омадсизликдан сўнг, бразилиялик мухлислар ва ОАВ томонидан танқид остига олинмаган кам сонли футболчилардан бири.\n— Жаҳон чемпионлиги – исталган футболчи учун энг юқори даража.\n— Карлос Алберто Паррейра захира ўриндиғига боқиб, менга: “Чиқ!” деганини ҳеч қачон ёдимдан чиқармайман. Финал ҳароратини ҳис қила олмаганман, гўёки майдонда жуда секин ҳаракат қилаётгандек эдим.\n— Пеналтилар сериясида ҳеч қачон пеналти тепишга рози бўлмасдим. Пеналти ҳеч қачон менинг устун тарафим бўлмаган. Ҳаттоки Даяна Росс (америкалик қўшиқчи) пеналтини мендан кўра яхшироқ тепади, деб ҳисоблайман.\n— Спортдаги энг ёқимли лаҳза кубокни бош узра кўтариш деб ўйлайман.\n— Мен учун 2002-йилгади чемпионлик 1994-йилдагидан кўра аҳамиятлироқ. АҚШда мен иккинчи даражали футболчилардан бири эдим, Япония ва Кореяда бўлиб ўтган мундиалда эса мен етакчи эдим.\n— 1998-йилги Жаҳон Чемпионати олдидан Роналдо ҳушини йўқотганди. Энди у майдонга туша олмайди деб ўйлагандик, аммо шифокорлар унинг ўйнай олишини айтди. Роналдонинг ўзи кийим алмаштириш хонасига кириб, Марио Загаллога ҳаммаси жойида эканлиги, майдонга туша олишини айтди. Қайси мураббий дунёнинг энг яхши футболчисига рад жавобини бера оларди?\n— Франция ғалабага муносиб эмас, деб айта олмайман. Лекин жароҳатланган Роналдо ўрнига майдонга ажойиб формада бўлиб турган Эдмундо тушганда финал ўзгача тус оларди.\n— Мен жуда кўп бразилиялик афсоналар билан бирга ўйнаганман. Роналдо, Ромарио… Лекин мен учун Ривалдо биринчи ўринда туради. У қойилмақом ишларни амалга оширарди. Ҳар бир ўйинга жиддий тайёргарлик кўрарди, шу ўринда жуда камтар эди.\nФутболчилик фаолиятини якунлаганидан сўнг, Кафу ФИФА ва Бразилия Конфедерацияси тасарруфидаги турли лойиҳаларда қатнашишга розилик берди. Биринчи ўринда болалар футболи ривожига қаратилган лойиҳаларни қўллаб-қувватлади.\nУ учун ҳаммаси яхши эди, лекин ҳаёт унга жуда қаттиқ зарба берди. 30 ёшли фарзанди ўртоқлари билан футбол ўйнаётган вақтда юрак ҳуружидан вафот этди.\nДоимо табассум қилиб турадиган футболчи бу оғир вазиятни ҳам енгиб ўтиб, яна одамларга табассум улашишда давом этди.\n— Менга ҳеч қачон Англиядан таклиф бўлмаган. Агарда имкони бўлганда “Ливерпул”, “Манчестер Юнайтед” ёки “Челси”да ўйнаган бўлардим.\n— Агар жамоага қайсидир футболчини олиб келиш имкони берилса, умуман бирга тўп сурмаган Зинедин Зидан ва Диего Марадонани олиб келган бўлардим. Мен учун энг яхши футболчи — Пеле. Лекин у билан 1990-йилда хайрия ўйинида бирга тўп сурганман.\n— Менимча, Неймар Бразилия терма жамоаси сардорлигига лойиқ эмас. Унда етакчилик сифатлари йўқ.\n— Ўз фарзандингни тупроққа қўйишдан даҳшатлироқ нарса йўқ. У ҳеч қачон қайтмаслигини ҳис қилишинг қайғули.


Жами овоз: 14232 та.\nТожикистон аҳолиси турли веб-сайтлар ва интернет-ресурсларнинг мунтазам равишда чекланишига ўрганиб қолишди. Вақтинчалик блоклашлар деярли ҳар ойда юз бериб туради. Мамлакатда ярим йилдан бери айрим веб-сайтлар асосан мустақил ахборот порталларига кириб бўлмаяпти. Тожикистонликлар блоклашларни ижтимоий дастурлар ёрдами билан айланиб ўтишга ҳаракат қилишади. Бироқ, тезлик пастлиги туфайли VPN-сервислари ҳам узилишлар билан ишламоқда.\nАлоқа хизмати ходимлари интервью беришни истамаяпти, аммо одамларнинг блоклашни VPN-сервислари орқали айланиб ўтишлари уланишларнинг ёмонлашувига сабаб бўлаётганини айтишмоқда. Муассасанинг таъкидлашича, ресурслар ҳукумат томонидан блокланмаяпти бу мунтазам равишда мамлакатдаги трафикни назорат қиладиган ягона узел бўлмиш Давлат Ягона коммутацион марказига хакерлик ҳужумларининг оқибатидир.\nКиритилди: 05:45 16.05.2019. Ўқилди: 933 марта. Фикрлар сони: 0 та.


Бош саҳифа Илм ва фанТиббиётСутчой саратонга олиб келадими?\nНемис олимларининг чой устида амалга оширган янги тадқиқотлари «чойхўр» британияликларда катта хавотир уйғотмоқда. Олимлар чой билан солиштириш мақсадида қатор ичимликларни ҳам синовдан ўтказганлар, уларнинг кишиларга таъсирини ўрганганлар. Уларнинг изланишлари чой ҳақида илгари эълон қилинган хулосаларни яна бир марта тасдиқлади, бироқ чой ва сут аралашмаси кутилмаган натижаларга олиб келди.\nҚора чой қон томирларини кенгайтиради, қон босимини мўътадиллаштиради ва юракнинг бир меъёрдаги фаолиятига ёрдам беради.\nНемис халқи аниқликни хуш кўрмайдими, бу миллат олимлари қўшниларининг севимли ичимликлари хавфлилигини исботлаш учун қатор тажрибалар ҳам ўтказишди. 16 нафар аёлнинг ҳар бирига ярим литр оддий қора чойга 10 фоиз сут қўшиб, нонушта вақтида ичиришди. Хулосалар шуни кўрсатдики, қора чой қон айланишини оддий қайноқ сувга нисбатан сезиларли даражада яхшилаган, бироқ чойга қўшилган сут акс таъсирга олиб келган.\nОлимлар ушбу жараённи қуйидагича тушунтиришмоқда, чой таркибидаги инсон саломатлигига ижобий таъсир кўрсатувчи флавоноидлар сутдаги казеин оқсиллари билан контсентратсияга киришади. Натижада, ичимлик таркибидаги ташувчиларнинг меъёридан ортиқ фаоллиги кузатилади. Бу, охир-оқибат қон томирларида зўриқиш ёки енгил жароҳатланишга олиб келиши мумкин. Ушбу жараён саратон касаллигининг келиб чиқиши учун қулай шароит яратар экан.\nАзалдан маълумки, чой нафақат юрак касалликлари учун, балки саратон хасталигини даволашда ҳам фойдали ҳисобланган. Ҳаттоки, кузатувлар чойхўрларда овқат ҳазм қилиш тизими ва ошқозон яллиғланиши бошқаларга нисбатан икки баравар кам содир бўлишини намойиш этган. Немислар эса чойни фойдалилиги нуқтаи назаридан поғоналарга бўлишди. Бу борада кўк чой энг юқори ўринда турар экан. Кўк чойнинг доимий истеъмолчилари бош оғриғи, буйрак касалликлари ва нафас олишда қийналишлар, қон билан боғлиқ касалликлардан узоқроқ юришади. Кейинги ўринда Хитойнинг улун(кўк чойга ўхшаб кетади, фақат таъмида фарқ бор) чойи туради. У ошқозон-ичак тизимидаги носозликдан азият чекувчи беморлар учун фойдалидир. Энг сўнгги ўринда қора чой туради. Чойнинг бу тури қонга тез сингиши билан бошқаларидан ажралиб туради. Шу туфайли қайноқ қора чойнинг жигар билан боғлиқ касалликларда қўл келиши кузатилган. Бироқ қора чой совуганда ёки анча вақт туриб қолганда юқоридаги шифобахшлигига акс таъсир қилиши ҳам мумкин.\nЧой билан сутнинг аралашуви инсон соғлиғи учун фойдадан кўра кўпроқ зарар келтиради, деб таъкидлашади германиялик тадқиқотчилар.\n«Сут чой таркибидаги фойдали моддаларнинг биологик фаоллигига салбий таъсир кўрсатади, шунинг ўзиёқ сутчойнинг биз учун кутилмаганда хавфли тус олиши мумкинлигини кўрсатиб турибди, — дейди Берлин кардиология клиникаларидан бирининг профессори Верена Штангл. — Изланишлар натижаларидан келиб чиқиб, саратон касаллигини даволашда чойнинг аҳамиятини қайта кўриб чиқиш керак, деб ўйлайман».\nГерманиялик тадқиқотчилар фикрларининг исботи сифатида ороллардаги қўшнилари — чойхўр инглизларни мисол қилиб келтиришди. Уларнинг фикрича, британияликлар Европада юрак ва саратон касаллиги билан энг кам оғрийдиган миллатлар қаторига кириши лозим эди. Бироқ ундай эмас. Улар бу рейтингнинг аввалги ўринларидан тушмай келадилар. Чунки оролликларнинг 98 фоизи чойларига сут қўшиб ичишни хуш кўришади.\n«Инглизлар азалдан сут қўшилган қуюқ чойга ишқибозлар. Аччиқ чой инсонга худди чекишдек, хумор қилиб қайтарилувчи таъсир ўтказади. Сут эса ниҳоятда оғир оқсил моддаларга бой. Иккала ичимлик аралашганда берилиши лозим бўлган фойдали хусусият зарарга айланади, оддий қилиб айтганда, икки ўхшаш қутб бир-биридан қочгандек гап, бу», — дея фикрини хулосалайди Верена Штангл.\nБуюк Британия, ўз навбатида, тажрибаларнинг ишончлилиги ва ҳақиқатан ҳам сутчойнинг зарарлилигига шубҳа билдирмоқда. Британия Кардиология маркази етакчиси Джун Девидсоннинг фикрича, тажрибалар тор доирада амалга оширилган ва ундан чиққан хулоса миллий анъанага айланиб улгурган одатни ўзгартиришга қодир эмас. «Бизда ишдаги танаффус чоғида чой ичиш анъанага айланган. Бу кучли чарчоқдан сўнг енгил тортишга ёрдам беради. Чекмайдиган, парҳез қиладиган одам учун сутли чой саломатлик гарови бўлиб хизмат қилади», — деб ҳисоблайди у.\nЛондон университети профессори Эндрю Стептоу анча йиллардан буён чой инсоннинг стресс ҳолатига тушишига сабаб бўлишини ўрганиб келади. Унинг фикрига кўра, 200 га яқин фаол биологик компонентлардан иборат чой ўз таъсирини сут оқсилларининг аралашувидан сўнг ўзгартиради. Бу бошқа фойдали компонентларнинг таъсирини ҳам сусайтиради.\nБритания парҳезчилари жамияти вакили Катрин Коллинз бу борада мутлақо бошқача фикрда. У сутчой оддий чойга нисбатан фойдалироқлигига ишонади. Чунки «оқчой»да тоза чойга нисбатан калтсий миқдори кўпроқ. «Қора чой ҳам, «оқ чой» ҳам бир хил фойдали, — дейди у. — Шундай экан, хоҳлаганингизни ичаверинг, ҳаммаси соғлиққа фойда».\nИнглизларнинг сут қўшилган чойи билан ўзимизнинг ширчой(сутчой)ни алмаштирмаслик лозим. Бизнинг миллат сутга чойни қўшиб қайнатиши ва уни ичимлик сифатида эмас, балки тўйимли егулик сифатида истеъмол қилиши узоқ асрлар давомида шаклланган. Кексаларимизнинг фикрларига қараганда, сутга қора чойнинг қўшилиши инсонга тетиклик бахш этади, нафас йўлларини юмшатади, мижози совуқ кишилар учун иссиқлик ҳисобланади. Инглизлар эса ичишга тайёр қилиб қўйилган чойга сут қўшишади. Бизда қора қуруқ чой сутга таъм киритиш учун қўшилса, туманли оролликларда ичиладиган чойга таъм киритиш учун сут қўшилади. Икки жараёнда сутнинг хоссалари турлича сақланади. Биринчисида сут қайнагандан сўнг маълум миқдордаги оғир компонентлардан ажралади, иккинчисида, аксинча чой ичимлиги ўзининг баъзи бир шифобахшликларидан мосуво бўлади.\nШундай экан, немис олимлари ўз тажрибаларининг натижалари бизнинг ширчойга қай даражада тааллуқли эканини Марказий Осиё халқларининг сутчойини татиб кўргач, билишлари мумкин.\n← Аввалги Аввалги Евроошқозон касаллиги тарихи\nКейинги → Кейинги: Миразиз Аъзам. Нобел мукофоти совриндорлари: Орхан Памук


Янги йил тантаналарининг шукуҳи ўзгача. Шу боис уни ҳар доим орзиқиб кутамиз. Бунда айниқса, болажонларнинг қувончи чексиз бўлади. Ҳур диёримизда навқирон авлод вакилларига бўлган чексиз эътибор “Президент арчаси” байрам тантаналарида ҳам ўз ифодасини топди.\nВилоят ҳокимлиги, барча дахлдор идора ва ташкилотлар иштирокида 29-30 декабрь кунлари Ислом Каримов номидаги вилоят Театр-концерт саройида “Президент арчаси” байрам томошалари уюшқоқлик билан ташкил этилди.\nВилоятимиздаги “Меҳрибонлик” ва “Мурувват” уйлари тарбияланувчилари, эҳтиёжманд оила фарзандлари, боқувчисини йўқотган ўғил-қизларни хушнуд этиш мақсадида барча имкониятлар ишга солинди. Санъат саройи фойесида болажонларни турли хил эртак ва мултфильм қаҳрамонлари қарши олди. Кўркам байрам арчаси атрофида эзгу ниятлар билдирилди.\nБайрамнинг жажжи меҳмонларини вилоят ҳокими, Олий Мажлис Сенати аъзоси Шуҳрат Ғаниев табриклаб, давлатимиз томонидан болалар ва ёшларни қўллаб-қувватлаш, уларга ғамхўрлик қилиш доимий вазифалардан бўлиб келаётганини эътироф этди. Ўғил-қизларимиз келгусида юртимизнинг асл фарзандлари бўлиб камол топишларига умид билдирди.\nШу куни вилоят раҳбари иштирокида 970 нафар болажонларга Президентимизнинг байрам совғалари тантанали равишда топширилди.\nЯнги йил байрами ўзига хос томошалари билан қизиқ. Бу гал ёш томошабинларимиз эътиборига Анвар Абдуллаев муаллифлигида тайёрланган, таниқли режиссёр ва артист Сайфиддин Мелиев саҳналаштирган “Сеҳрли китоб” эртак-шоуси намойиш этилди. Вилоят қўғирчоқ театрининг маҳоратли актёрлари ўзига хос қиёфаларда намоён бўлишди. Қорбола ва Бахт қуши, сеҳргар оққушлар ва бошқа эртак қаҳрамонларининг мусиқий чиқишлари барчага завқ бағишлади. Болажонлар ёвузликка қарши кураш, эзгуликка интилиш, китобга муҳаббат туйғуларини ушбу эртак орқали яна бир бор англаб етдилар.\n– Жудаям ажойиб совғаларга эга бўлим. Президентимизга катта раҳмат! Келгусида аъло баҳоларга ўқиб, устозларим ишончини оқлашга ҳаракат қиламан, – дейди Марғилон шаҳридаги 1-сонли “Меҳрибонлик” уйи тарбияланувчиси Шохруҳ Мамажонов. – Қорбобо ва Қорқиз ташрифи, “Сеҳрли китоб” эртаги менда ёрқин таассурот қолдирди. Тадбир ташкилотчиларига ўз миннатдорчилигимизни билдирамиз.\nТадбирда Фарғона шаҳар марказий маданият уйининг “Сольнишко” болалар ансамбли ёш истеъдодлари томонидан байрамона қўшиқ ва рақслар ижро этилди.\n« Халқ депутатлари вилоят, шаҳар-туман Кенгашларининг қўшма сессияси\nЯнги йилга мўлжалланган инвестиция дастури »\nБош саҳифа - 340 551 та


Ҳувиллаган боғнинг боғбони « Ўзбекистон Халқ Ҳаракати\nҲувиллаган боғнинг боғбони\n27 August 2018 - 14:59\n(Суратда: Шоҳвалад Чобаноғли)\nЎзбекистон мухолифатининг олд сафдаги исми, шоир, Франц Кафкани ўзбекчага ўгирган бир зиёли Муҳаммад Солиҳ ким?\nМашҳур бўлган ҳар бир киши ўз характери билан ўз ўлкасини ҳам дунёга тақдим этади.\nМасалан, замонамизнинг сўнгги босқичида дунё Ўрта Осиёни асосан Ўлжас Сулаймонов билан Чингиз Айтматов воситасида таниди. Уларнинг ижтимоий ва шахсий ҳаётида баъзи манфий чизгиларнинг мавжудлигини билсалар-да, Ўлжас ва Чингизни ўлкамизда ҳамма севади.\nБу яхши нарса.\nФақат диққат билан қаралганда, модерн Ўрта Осиёни (кўпчилигимизнинг у қадар яқиндан танимагани) Муҳаммад Солиҳ образи воситасида аниқроқ кўриш мумкин. Айнан, унинг шахсида Ўрта Осиё қандай бўлса шундай кўринмактадир. Дардлари билан, муаммолари билан, хунук ва устун тарафлари билан.\nЎлжас ва Чингиз образлари турмушлари, нутқлари ва ҳаракатлари билан ўз ўлкаларини ҳузур ва бахтиёрлик маскани сифатида кўрсатмоқдалар. Аслида эса, бунинг орқасидаги кўпгина нарсаларни биз кўролмай қоламиз, кўпгина нарсалар гизли қолади биз учун.\nАммо Муҳаммад Солиҳни ўз ўлкасининг қусурларини фош этганликда айблашга шошилманг.У бу қусурларни сўйлар экан, Ўрта Осиёни пасткашлик туйғусидан қутқармоқда ҳам. Қолипга айланган “Ўрта Осиёли калла”(зеҳният) иборасини парчалаб, Ўрта Осиёнинг модерн дунёда иддаоли эканини намойиш этмакдадир. Уни тинглаган сари бугунги ўзбекларнинг дунё тарихига ўз тамғасини урган боболарига лойиқ ворислар эканини ўйлайди киши.\nБир пайтлар бизда модернлашув йўлида, демократиклашув жараёнида ва сиёсат бобида Озарбойжоннинг Ўзбекистондан нақадар олдинда эканини ҳар ким гапирар эди.\nАммо Муҳаммад Солиҳни таниганлар бу тушунчадан дарров воз кечар ва ҳатто “Ўрта Осиёлик калла” иборасини қайтиб тилларига олмас эдилар.\nМуҳаммад Солиҳ замонавийликнинг бир образидир.\nОзодлик курашчиси, чекинмас, фидокор бир ўзбек ўғлидир. Ҳушёр кўришли, порлоқ ақл соҳиби бир туркдир. У Ўрта Осиёнинг келажагини ифода этмакда ва Ўзбекистоннинг орзуларини ҳайқирмоқдадир.\nМуҳаммад Солиҳ айни пайтда кучли бир шоирдир. Асло Ўлжас ва Чингиз билан параллел қуйиб,Солиҳнинг асарларига пастроқ баҳо беришга уринманглар. Муҳаммад Солиҳнинг ўз она тилини усталарча қўлланишидан ташқари, бадиий тарафдан ҳам уларнинг адабиётидан орқада эмас.\nБу хусусиятни унинг шеърлари билан илк танишувдаёқ илғаб олиш мумкин.\nАдабиёт билан боғлиқ яна бир қизиқ хусус бор: Ўлжас ҳам,Чингиз ҳам Муҳаммад Солиҳ шахсини миллий образ учун ўз асарларида адабий қаҳрамон сифатида олишлари мумкин.\nМуҳаммад Солиҳ ўз ҳаёти, шахсияти, лаёқати ва азми билан бу мақомга юксалмишдир.\nБундан ташқари халқининг эрк учун кураши унга шундай бир саргузаштли умр бахш этдики, бизнинг машҳур Чингиз Абдуллаевнинг романларидан ҳам қизиқарлироқ ва шафқатсизроқ драмаларни ўз ҳаётида яшади Муҳаммад Солиҳ.\nМуҳаммад Солиҳ 1949 йилда Хоразмда туғилди. Тошкент Университетининг журналистика факултетини битиргандан 2 йил сўнгра чиққан илк шеър китоби уни таниқли қилди.\n1979-1982 йиллларда босилган 3 та китоби эса уни “метафористлар” деб аталган адабий оқимнинг етакчиси ҳолига келтирди.\n“Қасоскорнинг олтин боши” филмига ёзилган сценарий ҳам унинг асаридир.\nМуҳаммад Солиҳ сиёсатга 1985 йилда кирди.Ўзбекистоннинг Компартияси мафкура котибининг миллий тил, тарих ва адабиёт соҳаларидаги сиёсатига қарши бир манифест ёзди ва бунга 55 ёш зиёли имзо қўйди.\nБу воқеадан оз ўтмай Горбачев ҳокимиятга келди.Бу янги вазият унинг шахсини идеология машинасига қарши курашда ҳам ҳимоя қилди ҳам сиёсатнинг қоқ марказига йўналтирди.\n1988 йилда Ёзувчилар Уюшмаси сайловида мазкур уюшманинг секретарлигига сайланди ва 1989 йилда “Бирлик” ҳаракатини қурди.\nАйни йил ичида иккига бўлинган бу ҳаракатнинг миллиятчи қанотига бошчилик қилиб, ЭРК партиясини қурди.\n1990 йилнинг 20 июнида Муҳаммад Солиҳнинг ташаббуси билан Ўзбекистон Олий Кенгаши Мустақиллик Декларациясини қабул этди.\nСевимли юрти озодликка қовушганини ўйлаганди, аммо халқини ҳам Муҳаммад Солиҳни ҳам янги синовлар ва саргузаштлар кутиб турарди.\n1991 йилнинг декабрида ўтган президентлик сайловларида номзодини қўйди ва расмий маълумотларга кура 12.7 фоиз овоз олди. Лекин халқ ва мустақил кузатувчилар наздида бу сайловга ҳийла қориштирилгани шубҳасиз эди.\nСайловдан оз утмай, Муҳаммад Солиҳ тарафдорлари бўлган университет талабалари митингига ўт очилиб, тарқатилди, мухолифат газеталари ёпилди, мухолиф лидерларга жиноий ишлар очила бошлади.Муҳаммад Солиҳ “ўлканинг мустақиллигига қарши ҳаракатда” ва ғайриқонуний “миллий мажлис” тузишда айбланиб, ҳибсга олинди. Лекин халқаро жамоатчилик тазйиқи билан тезда, уйдан чиқмаслик шарти билан, ҳибсдан чиқди.\n1993 йилда партиясининг қарори билан ўлкасини тарк этди, яширин йуллар билан Туркияга етиб келди.\nМуҳаммад Солиҳнинг мужодаласи энди янги бир босқичга кирганди.\nҚулликдан қутилган халқининг энди ўзларидан чиққан бир Қул тарафидан қул ҳолига келтирилишига қарши курашиши керак эди ва бу курашда Муҳаммад Солиҳ Ўзбекистондаги режимнинг қўрқинчли тушига айланди.\nИслом Каримов уни тинмай таъқиб қилди, унга суиқасд қилишга уриниб кўрди. Ҳатто уни Туркиядан чиқаришга ҳам муваффақ бўлди.Турк дунёсига бўлган севгиси билан фахрланган Туркия бошқа турк давлатларидаги демократик ҳаракатларга лоқайд муносабати туфайли Муҳаммад Солиҳни ўлкадан қувди.\n1997 йилда Ўзбек исломчиларининг лидери Т.Йулдошев билан кўришиб, Тошкентда портлашларни ташкил қилди деган айбнома билан Муҳаммад Солиҳ маҳкамада 15.5 йил қамоқ жазосига ҳукм қилинди.\n2001 йилда Ўзбекистон ҳукумати талабига асосан Прагада ҳибсга олинди, лекин 15 кун сунгра Прага маҳкамаси қарори билан ҳибсдан озод этилди. Чехия президенти Вацлав Ҳавел бу ҳибс воқеасини “бюрократиянинг хатоси ва мамлакат учун бир уят” дея баҳолади.Ва Муҳаммад Солиҳни саройида қабул этиб, ундан кечирим сўради.\nҚизиғи шундаки,М.Солиҳ ёш йигитлигида, Чехияда 1968 йилда юз берган халқ исёни пайтида Совет армиясининг аскари сифатида Прагада бўлганди. Тарих унга бу сафар Чехияни эркин кўришга фурсат берди, Оллоҳга шукрлар бўлсин-ки, у ўз эркинлигини йўқотиш таҳликасини ҳам ҳатлаб ўтаолди.\nШу кунларда Норвегияда яшаган Муҳаммад Солиҳ Каримов режимини безовта қилган мужодаласини турли йуллар билан давом эттирмоқда ва Ўзбекистон мухолифатининг лидери ўлароқ танилмоқдадир.\nБугун тараққийпарвар Ўзбекистоннинг Муҳаммад Солиҳ тамсил этмоқда. Уйғонган ўзбекнинг руҳи энди унинг ҳайқиришии ва шеърларида яшамоқдадир.Ўлкасининг аҳволи, халқининг дарди – бу ҳайқиришга куч берган ягона сабабдир. бир шеърида у шундай дейди:\n…Менинг кучим етмас боққа боқишга\nКим яна севади мен билан бирга,\nҲувиллган, бу бўм-бўш боғни,\nЙигирмага яқин китоб муаллифи, Франц Кафкани ўзбек туркчасига таржима қилган Муҳаммад Солиҳ энди шеър ёзишни асос иши сифатида кўрмайди.Аммо ёзишдан ҳам тўхтагани йўқ, теран мазмунли мақолалар билангина чекланиб қолмайди.\nУнинг бутун шеърларида изтироб чизгисини курмоқ мумкин. Бунинг воситаси ила бугунги, ҳақиқий Орта Осиёни тушуниш мумкиндир. Ўрта Осиё – Муҳаммад Солиҳнинг изтиробидир.Ўрта Осиё Ислом Каримовларнинг, Туркманбошиларнинг тамсил этгани ер эмас. Бу ер Ўлжас Сулаймонов ва Чингиз Айтматовнинг тақдим этгани каби эмас.\nЭнди Муҳаммад Солиҳ мисоли Ўрта Осиёнинг дардларини ўз изтиробига айлантираолганларгина бу минтақани тамсил этабиладилар. Буюк Ўзбек руҳи у бошпана олган Оврупонинг ноғорасига ўйнашдан асради. Муҳаммад Солиҳ Ғарбнинг ташқи дунёга уйғулаган иккиюзли сиёсатини ҳам очиқ ифода этган бир сиёсат одамидир.\nПрага қамоқхонасидан чиқиб, Норвегияга қайтган Муҳаммад Солиҳга: “Нега Норвегияни танладингиз, энг демократик ўлка Норвегия бўлгани учунми?”дея савол берганларида, у кутилмаган бир жавоб беради:”Норвегиянинг Ўзбекистон билан пахта сотиб олиш шартномаси бўлмагани учун”, деди у.\nБир пайтлар террорчиликда айбланган Муҳаммад Солиҳни террорга қарши бир конференцияга таклиф қилганларида, у фақат террорни эмас, ўзбекнинг дардини ҳам тилга келтиришдан чекинмади: “Бир ўзбек учун она қиймати Ватан қийматидан паст эмасдир. Каримов ўзбек оналарини фақат номоз қилганлари учун “ваҳҳобий” тамғаси билан қамоққа ташлаяпти, буни курган фарзандлари нима қилиши керак? Сизнинг иттифоқдошингиз бўлган Каримовга қарши бошқа бир йул таклиф қилаоласизларми?”\n(Озари туркчасидан Ориф Ожолўғли таржимаси)


Ўзбекистонда бензин тақчиллиги 2012 да ҳам кузатилади\nЭски йилдан янги йилга ўтган бензин тақчиллиги яқин орада бартараф қилинмайдиган кўринади, демоқда таҳлилчилар.\nЯнги йилда бензин нархи ошгани йўл солиғи ошгани билан, танқислиги эса Ўзбекистонда талаб ва таклиф баланси бузилгани билан изоҳланмоқда.\nЯна бензин қимматлади, бу гал йўл солиғи учун\n2012 йилнинг 1 январидан Ўзбекистон АЁҚШларида Аи-80 бензини ва солярка нархи 1605 сўм, Аи-91 бензини 1770 сўм, Аи-95 бензинининг нархи эса 1955 сўм қилиб белгиланди.\nБу нарҳ ичидаги 200 сўм йўл солиғидир. Янги йилдан бошлаб бензин нархи ичидаги бу солиқ қиймати 25 сўмга оширилди.\n- Аи-80 бензин 1405 сўм. Йўл солиғи 200 сўм. Аи-91 бензин 1770 сўм. Ундан ҳам 200 сўм олиб ташласангиз, бензин асл нархини чиқариб оласиз. 95 бензин бор, 1955 сўм. Ўшандан 200 сўм олиб ташлайсиз,- деди, жумладан шаҳардаги ёқилғи қуйиш шохобчаларидан бирининг оператори.\nЎзбекистонда йўл солиғи айни кезда барча турдаги давлат корхоналари умумий даромадининг 0,1 фоизи миқдорида ундирилмоқда.\nБундан ташқари, транспорт воситасидан фойдаланувчи шахслар ҳам ҳар литр бензин учун 200 сўмдан йўл солиғи тўламоқда. 2012 йилнинг 1 январига қадар бу солиқ миқдори 175 сўм эди.\nБензин тан нархи сотув нархнинг деярли ярмига тенг\nАйни кезда ўзбекистонлик айрим иқтисодчилар кузатувича, бензиннинг ҳар литри учун белгиланган нарх ичида миқдори катта бўлган солиқлардан бири йўл солиғидир.\nБензин нархи ичидаги бошқа солиқ турлари ва ҳажми ҳақида сўзлаган иқтисодчи, Ўзбекистон Молия взирлигининг собиқ амалдори, ҳозирда Остонадаги Евроосиë институтининг Иқтисодиëт факултети декани бўлган Сапарбой Жубаев, мисол учун, нархи 1 минг 770 сўм бўлган Аи-91 русумидаги бензин нархи таркибини тахминан изоҳлашга уринди.\n- Масалан, Бухоро заводида бензиннинг ўзини ишлаб чиқариш баҳоси балки 1000 сўм, дейлик. Унинг устидаги асосий солиқлар балки 300 сўмдир. Масалан, даромад солиғи, қўшимча қиймат солиғи, акциз солиғи, корхоналарнинг ўзига солинадиган солиқлар, йўл солиғи, ишқилиб солиқ кўп бизда. Шунинг ҳаммаси билан бензин нархи 1 минг 770 сўм бўлади, - дея тахминий ҳисоб-китоб юритади С. Жубаев.\nШу билан биргаликда иқтисодчи, бугун жаҳон бозоридагига қараганда анча арзон бўлган Ўзбекистондаги бензин нархи мамлакат раҳбарияти томонидан сунъий равишда паст баҳоларда ушлаб турилибди, дея қўшимча қилади.\nНархи ошиб бораётган бензин ҳануз тақчил\nЎтган 2011 йил давомида Ўзбекистонда бензин танқислиги кузатилди.\nТошкент шаҳрида ишлаётган аксарият ёқилғи қуйиш шохобчаларидан олинган маълумотга кўра, шу кунларда ҳам Аи-91, Аи-95 русумли бензин йўқ.\nАксар шаҳобчаларда сифати энг паст бўлган Аи-80 бензини ҳам сезиларли даржада танқисдир.\nБу ҳақда Озодликка сўзлаган таҳлилчилар ёнилғи тақчиллигини мамлакатдаги нефт заҳираларининг таги кўриниб қолгани билан изоҳлаган эдилар.\nИқтисодчи Сапарбой Жубаевга кўра, бу тахминда ҳам жон бўлиши мумкин.\nАммо, йил охирига келиб шаклланган манзара ҳамда жамоатчиликда мавжуд маълумотларга кўра, бунинг асосий сабаби сўнгги йилларда Ўзбекистонда бензинга бўлган талаб кескин тарзда ортиб бормоқда.\nБензин ишлаб чиқариш ҳажми эса кенгайиш ўрнига жиддий равишда қисқариб бормоқда.\n- Менимча, умумий талаб билан умумий ишлаб чиқариш баланси бузилган, деб ўйлайман. Чунки Ўзбекистонда бензинга талаб катта. Машиналар кўп. Лекин, ишлаб чиқариш учун иккита завод (Бухоро, Фарғона) кам.\nБунинг сабаби, Ўзбекистонда нефтнинг аслида кўп эмаслигида. Уни импорт қилиш керак, импортга валюта керак. Шунинг учун, Ўзбекистон чет элдан нефтни озгина импорт қилиб, уни переработка қилаëтган бўлса керак, - дея тахмин қилади Ўзбекистон Молия вазирлигининг собиқ амалдори, ҳозирда Остонадаги Евроосиë институтининг Иқтисодиëт факултети декани Сапарбой Жубаев.\nУнинг кузатувига кўра, Ўзбекистон бўйича ўз вақтида 7 миллион тонна нефт қазиб олинган ва ҳозир бу миқдор 5 миллионга тушган.\nБензин тақчиллиги 2012 йилда ҳам давом этади\n2011 йил давомида Ўзбекистондаги энергетик бўҳрон ҳақида энг кўп хабар берган Uzmetronom сайти муҳаррири Сергей Ежков кузатувларига кўра ҳам Ўзбекистонда нефт ва газ қазиб олиш ҳажми сезиларли даражада қисқарган.\n- Расмий рақамлар орасида бугун Ўзбекистонда 2,8 миллион тонна ҳажмида суюқ углеводородлар қазиб олаётгани айтилди. Бироқ, биргина Фарғона нефтни қайта ишланш заводининг қуввати йилига 5 миллион тоннадир. Кўряпсизми, қазиб олинаётган умумий қазилма ҳажми, ҳатто битта заводни тўла қувватда ишлашига етмайди,- дейди мустақил журналист Сергей Ежков.\nЖурналистга кўра, бунинг устига мамлакатда катта суратларда ўсиб бораётган иқтисодиёт, энергетика учун эҳтиёж ва автомобил парклари мамлакатда жиддий энергетик тақчилликни юзага келтирган ҳамда бу тақчиллик яқин йиллар ичида давом этиши тайин.\nЎзбекистон Давлат статистика қўмитасига кўра, мамлакатда бензин ишлаб чиқариш 2011 йилнинг 9 ойи мобайнида 2,6 фоиз (1,009 миллион тонна), керосин 4,5 фоиз (260,3 минг тонна), дизел ёқилғиси 1,1 фоиз (845,5 минг тонна), сиқилган газ ишлаб чиқариш эса 4,4 фоиз (191,8 минг тонна) га камайган.


Меҳру муҳаббатга ташна кўнгилни Ҳатто дақиқалар айлар экан зор. Бир ўзим билурман, ҳар янги йилни Қанчалик кутганман бўлиб интизор. Ундан омонликни кутдим аввало, Сўнгра осойишта онларни кутдим. Бир қултум сув билан бир ютум ҳаво, Тандирдан узилган нонларни кутдим. Кутдим, набиралар бўлишсин, деб жам, Ҳар бирин лабида табассум қалқсин. Ёғсин оппоқ қор ҳам гупиллаб шу дам, Қишнинг қуёши ҳам ялтираб балқсин. Қўни қўшнилару дўсту биродар Бир-бирин қутласин қувончга тўлиб. Кекса-\nМинг бора ўтганмиз шу довон оша, Ёш эдик, соғ эдик – йигитлик замон. Гоҳ севги бошларди, гоҳи томоша, Бетакрор Фарғона водийси томон. У пайтлар дилимга яқин эдинг сен, Ҳатто тоғу тошинг хуш, дилдор эди. Ҳар ҳолда, Отабек эмас эдим мен, Менда на Кумушу Зайнаб бор эди. Қуёш чарақларди кўкда барқ уриб, Фаромуш айлардик тор гўшаларни. Бу жойда – Тош кийик пойида туриб, Бўшатдик қанчалаб май шишаларни. Теграда водийлар ястанган буюк, Мен бошқа ҳолатдан шод эдим лекин. Ҳ\nМенинг битта армоним бор, Кимлигинг билмай, Сен ҳақингда чиқармасин биров хулоса. Лекин юзсиз рақибларинг андиша қилмай, Титкилайди таржимаи ҳолингни роса. Кўзи очиқ ҳар нарсани албатта кўрар, Ажратолмай қолар гоҳо руҳ ва жисмни. Бир қарасанг, шайтонлар ҳам кўтариб юрар, Ота-онанг Абдулла деб қўйган исмни. Ташна чоғинг, намакобни узатса тақдир, Дейсан, ушбу ишорада маъно бор, катта. Балки сувни ичолмассан, лекин барибир, Шукроналар айтмоғинг шарт дилдан, албатта. Бу дунёга ке\nМана бу гапимни тингла, биродар, Мазмуни соғлиққа келгай баробар. Билгил, алам қилар, касалдан эмас, Ичилган доридан ўлиб кетсанг гар. 4.12.2015


Сана буйича материаллар Июн 2017 йил » Зарафшон Газетаси\nЕнгил атлетика Спорт\n28 июн 2017 11:18\nТаиланднинг Бангкок шаҳрида ёшлар ўртасида Осиё чемпионати ўтказилди.\n"Оқсоқолни ор ўлдирди" Китоблар\n28 июн 2017 11:15\nАзим Қодиров – ҳозиржавоб журналист. Қирқ йилдирки, "Зарафшон" газетаси таҳририятида фаолият юритиб келади. У доимо эл ичида, одамларнинг муаммоларини ўрганади. Шу боис қаламга олаётган мавзулари ҳам ранг-баранг. Кейинги йилларда бадиий ижод билан шуғулланиб, саккизта китоб ёзди.\nИнтеллектуал мулк ўз қиймати ва бозорига эга бўлиши керак Иқтисодиёт\n28 июн 2017 11:13\nБугунги кунда тадбиркорликнинг асосий шакли хусусий мулкка асосланган ва моддий бойлик яратишга қаратилган.\nҲовузлардан фаввораларгача Маданият\n28 июн 2017 11:12\nСамарқанд – ўзига хос табиатга эга маскан. Бу заминда гоҳида бир кунда тўрт фасл хусусиятларини кўриш мумкин.\n28 июн 2017 11:11\nЎзининг 50 йиллик юбилейи даврида Самарқанд давлат университетининг кундузги, сиртқи, кечки бўлимларида 10000 талаба таҳсил олди.\nКаъб ал-Ахбор зиёратгоҳи Савол сиздан...\n28 июн 2017 11:10\n– Бухорода узунлиги 14 метрли қадимий қабр бор, деб айтадилар. Шу ҳақда маълумот берсангиз?\nТекширишларни рўйхатга олиш электрон шаклда Савол сиздан...\n28 июн 2017 11:09\n– Ишлаб чиқариш ва савдо фаолияти билан шуғулланаман. Эшитишимча, айрим тадбиркорлик субъектлари "Текширишларни рўйхатга олиш китоби"ни электрон шаклда юритишар экан. Бу тартибга ўтишнинг қандай шартлари бор, қулайликлари нималардан иборат?\nЁшлар иллатга қарши Таълим\n28 июн 2017 11:08\nСамарқанд шаҳрида "Баркамол авлод гиёҳвандликка қарши!" шиори остида ёшлар акцияси ўтказилди\nОқ йўл сизга, офицерлар! Таълим\n28 июн 2017 11:06\nСамарқанд олий ҳарбий автомобиль қўмондонлик-муҳандислик билим юртининг навбатдаги битирувчиларига диплом ва кўкрак нишонини топширилди.\n"Ҳоким ва ёшлар" учрашуви самимий мулоқотларга кенг йўл очди Жамият\nЁшлар билан ишлашга оид ҳукумат чора-тадбирлари қоғозда қолиб кетяпти.\nЭзгулик ва мурувват байрами ҳар бир хонадонга файз, юртдошларимизга кўтаринки кайфият бағишлади Маданият\n28 июн 2017 11:00\n26 июнь тонгини барча юртдошларимиз энг баракотли, хайрли ва меҳр-мурувват, эзгу тилаклар куни сифатида қарши олдилар.\nНечун китоб ўқиймиз? Маданият\nҲаёт ҳаракатдан, интилишдан иборат жараён бўлиб, унинг ўзига хос қирраларини умримиз давомида кашф этиб бораверамиз.\nОила ҳақида нималарни биласиз? Жамият\nСамарқанд молия-иқтисодиёт касб-ҳунар коллежида оила қураётган ёшлар учун суҳбат ташкил этилди.


Спорт 18:04 / 04.06.2020 12451\nҚайд этилишича, Ўзбекистон давлат жисмоний тарбия ва спорт университетида ижодий ва касбий имтиҳонлар 50 фоизга соддалаштирилган. Ҳар йили бўладиган спорт разрядларини бажариш бўйича нормативлар олиб ташланган. 2020 йилги имтиҳонларда абитуриентлар спорт разрядларини топширишмайди.\nЎқишга кирувчи номзодлар умумий жисмоний тайёргарлик бўйича 2 та машқни бажаришади. Шунингдек, абитуриентларнинг техник тайёргарлиги баҳоланади. Расмийларнинг айтишича, техник тайёргарлик баҳоланганда спортчилар ўртасида контакт бўлмайди.\nБрифингда таъкидланишича, 28 та спорт тури бўйича умумий жисмоний тайёргарлик бўйича имтиҳонларда энг юқори балл 93 бални ташкил этади. Абитуриентларнинг техник тайёргарлиги максимал 96 балгача баҳоланади. Ҳар бир спортчи ушбу синовларни бир соат ичида топшириб бўлади.


Қулдор прокурорнинг ўзбек қуллари\nБошқирдистонда республикадаги Бурай тумани прокурори уйида қулликда сақланган ўзбекистонлик 12 фуқаро озод этилди. Бу ҳақда “Озодлик”нинг Бошқирдистондаги мухбири хабар қилди.\nМаълум бўлишича, ўзбекистонлик 12 йигитни 2006 йил декабрда Бурай тумани прокурорининг турмуш ўртоғи Гулнора Яушева уйидаги катта иссиқхонада ишлаш учун таклиф қилган ва июль ойигача ишлаб бериш шарти билан 50 минг рублдан иш ҳақи ваъда қилган.\nМардикорлар прокурорнинг уйига етиб келгач, расмий қайддан ўтказиш баҳонаси билан паспортлари олиб қўйилган ва қайтариб берилмаган.\nШундай сўнг ўзбекистонликлар учун чинакам қул ҳаёти бошланган. Суткасига 15 соатдан меҳнат, хўрланиш ва калтакланиш.\nБошқирдистон бирлашган мухолифати мувофиқлаштирув кенгаши 12 ўзбек билан боғлиқ воқеани яқиндан ўрганмоқда. Кенгаш масъул ходимаси Альмира Жукованинг айтишича, уйида ишлатаётган ўзбекистонликларни Бурай тумани прокурори Элдор Яушевнинг шахсан ўзи калтаклаб келган.\nБошқирдистонлик қулдор прокурорнинг қилмишларини 7 августга келиб Россиядаги кўплаб ахборот воситалари ёзди.\nБошқирдистон бош прокуратураси ўз ходимининг жиноятларидан хабардорми? Бош прокуратура ходими жавоби мазмунидан прокуратура бу ишдан хабардор экани, боз устига, Беруй туманига махсус вакил жўнатгани маълум бўлди.\n“Озодлик” мухбири қулликдан қутулган ўзбекистонликларнинг ўзлари билан гаплаша олмади.\n“Уларнинг телефони йўқ, бундан ташқари, улар журналистлар билан учрашишдан ҳам қўрқяпти”, - деди Бошқирдистон бирлашган мухолифати мувофиқлаштирув кенгаши вакиласи Альмира Жукова.\nБурай туманида рўй берган воқеада қулдор туман прокурори эканини ҳисобга олмаса, марказий осиёликларнинг Россияда қулликка тушиб қолаётгани деярли одатий ҳолдир.\nМана энг сўнгги яна бир воқеа: Москва вилоятининг Пушкин туманида Дмитрий Фурман исмли шахс ўз уйи қурилишида тожикистонликларни ишлатиб, тунлари занжирбанд қилиб сақлаган.\nБошқирдистонда рўй берган бошқа бир воқеа, ўзбекистонлик мардикор иш берувчиси - қулдорни болта билан чопиб ташлагани тўғрисида ўтган ҳафтада ҳикоя қилинган эди.


Коллеждан — тадбиркорликка / ADOLAT ижтимоий-сиесий газетаси\nКоллеждан — тадбиркорликка\nЎзбекистон “Адолат” СДП Андижон вилоят кенгашининг “Ёш адолатчилар” қаноти ташаббуси билан Андижон туманидаги маиший хизмат касб-ҳунар коллежида “Касблар фестивали” ўтказилди.\nКорхона ва ташкилотларнинг вакиллари, тадбиркорлар, мактаб ўқувчилари ва ота-оналар олдида коллеж битирувчилари томонидан тайёрланган кўргазмалар намойиш этилди. Унда иш берувчи корхоналар вакиллари ёшларга мавжуд бўш иш ўринлари юзасидан маълумот бериб, корхонада тайёрланган маҳсулотларни намойиш қилдилар. Бир неча йилдан буён “Пласт анд сервис” масъулияти чекланган жамияти ва “Хуршид текстиль” хусусий корхонаси кадрлар тайёрлашда коллеж билан ҳамкорлик қилиб келмоқда. Тадбирда бу ҳамкорлик ўз самарасини бераётганлиги алоҳида таъкидлаб ўтилди.\n2014-2015 ўқув йилида мазкур коллежни 4 та мутахассислик бўйича 298 нафар йигит-қиз тамомлаган бўлса, улардан 10 нафари тижорат банкларидан имтиёзли кредит олиб, ўз тадбиркорлик фаолиятини йўлга қўйди. Натижада ёш тадбиркорлар томонидан бир неча янги иш ўринлари яратилди.\n— Мен ўтган йили автомобилларга техник хизмат кўрсатиш бўйича техник-механик йўналишини тамомладим, — дейди Абдулхай Назаров. —Бугунги кунда биз, ёшларга яратилган имкониятлардан фойдаланиб, хусусий автомобилларга техник хизмат кўрсатиш устахонасини бошқармоқдаман.\nЗилола Мамажонова ҳам ана шундай ташаббускор ёшлардан. У тикувчилик касбини эгаллаган. Ёш бўлишига қарамай коллежда тикувчиликдан амалиёт устаси сифатида устозлик қилиш билан бирга малакали дизайнер даражасига етишди. Яратган лойиҳалари чеварларга манзур бўлмоқда.\n— Ёшларни тадбиркорлик фаолиятига кенг жалб этиш, янги иш ўринлари яратиш, кичик бизнес ва хусусий тадбиркорликни ривожлантириш мамлакатимиз иқтисодиётининг ўсиш суръатлари барқарорлигини таъминлашга хизмат қилмоқда, — дейди коллеждаги бошланғич партия ташкилоти раиси Дилмуроджон Юсупов. — Партиямизнинг Сайловолди дастурида ҳам бу масала долзарб вазифалардан бири сифатида белгиланган. Шундан келиб чиқиб, битирувчиларни тадбиркорликка жалб этишга алоҳида эътибор қаратаяпмиз. Айни шу мақсадда ўтказилган “Ёш тадбиркор — элга мададкор”, “Менинг бизнес-ғоям” ва “Ватан тараққиётига менинг ҳиссам” каби мавзулардаги тадбирларнинг давоми сифатида ташкил этилган касблар фестивали уларнинг фаоллигини янада оширди. Молия муассасалари вакиллари томонидан бизнес-режа тузиш қоидалари, тижорат банкларида ҳисоб рақами очиш ва кредит олиш тартиб-таомиллари тушунтирилди. Тадбиркорлик фаолиятини бошлаш истагидаги 29 нафар йигит-қизнинг бизнес лойиҳалари билан танишиб, уларга зарур тавсиялар берилди.\nТадбир доирасида 9-синф ўқувчиларини таълимнинг кейинги босқичига жалб этиш мақсадида коллежда яратилган шароитлар, мавжуд йўналишлар ва ишлаб чиқариш устахоналари фаолияти билан таништирилди.\nШунингдек, бир гуруҳ ёшлар Ўзбекистон “Адолат” СДП сафига қабул қилинди.\nФақат қарорлар қабул қилинишида эмас, уларнинг ижр...\nМамлакатимизни 2018 йилда ижтимоий-иқтисодий ривожлантиришнинг устувор йўналишлари ижросини таъминлашда парламентимиз ва сиёсий партиялар зиммасига...


МАКРУҲ АМАЛЛАР — XUTBA.UZ\n03 01 2021 - 1:34 / - Биласизми?\nМакруҳ амаллар иккига бўлинади: ҳалолга яқин (танзиҳий) макруҳ амаллар ва ҳаромга яқин (таҳримий) макруҳ амаллар.\n1. Ҳалолга яқин (танзиҳий) макруҳ амаллар\n– шариат жазмсиз ва уқубат таҳдидисиз манъ қилган иш ва нарсалар. Бунга мушук ва йиртқич қушлар теккан сувда таҳорат қилиш, мисол бўлади. Бундай ишни қилмаганлар савоб олади, мақталади, қилганлар эса иқоб қилинмайдилар, маломатга қолмайдилар.\n2. Ҳаромга яқин макруҳ (таҳримий) амаллар – қилиш шариат жазмий равишда ман қилган, лекин ман қилишни қатъий бўлмаган далил (оҳод ҳадислар) собит бўлган амаллар; кўнгил қабул қилмайдиган ва табиат нафрат қилиб жирканадиган, ман этилган иш ва нарсалар. Улар ҳам ҳаромдай гап.\nМакруҳ ишни гуноҳидан қўрқиб қилмаган киши савоб- ли, қилаверган киши гуноҳли бўлади. Ҳанафий мазҳабида таҳримий макруҳ қисқа қилиб «макруҳ» деб қўйилади. Танзиҳий макруҳ эса таъкидланади. Макруҳ ишларнинг макруҳлигини инкор қилган киши кофир бўлмайди, гуноҳкор бўлади. Макруҳ ва муфсид (зарарли, бузғунчи) амалларнинг машҳурлари ушбулардир:\n1. Ахлоққа хилоф куй-қўшиқлар, шеърлар тинглаш, рақслар томоша қилиш.\n2. Пардасиз шеърлар битиш.\n3. Илмга аҳл бўлмаган кишиларга илм ўргатиб, вақтни со- вуриш.\n4. Қуръони каримдан ёд олган сура ва оятларни такрор қилмай унутиш.\n5. Иш қилаётган кишилар ҳузурида Қуръон тиловат қилиш. 6. Қуръонни, оятлар ёзилган қоғозларни ва диний китоблар- ни номуносиб жойларга ташлаш.\n7. Оят ёки бошқа яхши нарсалар ёзилган қоғозларни ёндириб юбориш.\n8. Жунуб, ҳайзли, нифосли ва таҳоратсиз кишиларнинг Қуръонни ғилофсиз ушлашлари.\n9. Мазкур ҳолатдаги кишиларнинг тиловат қилишлари (таҳоратсиз киши Қуръонни ёддан ўқиши мумкин).\n10. Жунуб ва таҳоратсиз кишининг азон ва такбир айтиши.\n11. Жунуб, ҳайзли ва нифосли ҳолда масжидга кириш.\n12. Масжидда дунёвий сўзларни сўзлаш.\n13. Масжидда дунёвий ишларни қилиш.\n14. Масжидда олдинги сафларга ўтиш учун ўтирганларнинг елкаларидан ошиб ўтиш.\n15. Масжидда бармоқларини қирсиллатиб, соқол ва мўйловларини силаб одобсизлик билан ўтириш.\n16. Масжидда тиш кавакларини ва бурунларини кавлаб ўтириш.\n17. Масжидда эснаш ва қаттиқ овоз билан аксириш.\n18. Масжидда имом хутба ва мавъиза қилаётганида ўзаро сўзлашиб ўтириш.\n19. Имом жума хутбасини ўқиётган пайтда жума суннатла- рини ёки нафл намоз ўқиш.\n20. Масжид ичида тупуриш ва бурун қоқиш.\n21. Масжидда такаббурлик билан (керилиб) ўтириш.\n22. Намоз ўқиётган кишининг олдидан ўтиш.\n23. Азон айтилаётган пайтда бировга салом бериш ёки алик олиш.\n24. Азон айтилаётган пайтда сўзлаш ёки бирон иш қилиш.\n25. Нафл намоз ёки рўзани узрсиз бузиш (меҳмон хурсандчи- лиги учун нафл рўзасинигина, кейин қазосини тутиш шарти билан, очиш мумкин).\n26. Қуёш чиқаётган, қиёмга келган ва ботаётган пайтда намоз ўқиш.\n27. Тонг отганидан сўнг қуёш чиққунича ва аср намозини ўқиганидан сўнг қуёш ботгунича нафл намоз ўқиш.\n28. Жума ва шанба кунларини хослаб рўза тутиш.\n29. Ўртада ифторлик қилмай, кунни кунга улаб рўза тутиш.\n30. Эрнинг рухсатисиз нафл рўза тутиш.\n31. Арафа куни, ҳайит куни ва ташриқ кунларида умра қилиш.\n32. Қуръон ўқишни яхши билмайдиган киши ўзининг яроқсизлигини билатуриб имом бўлиши.\n33. Масжидда намоз тугамай ёки Қуръондан тиловат қилинаётган пайтда чиқиб кетиш.\n34. Жунуб киши ювинмай туриб овқатланиши.\n35. Овқат ва ичимликларни чап қўл билан истеъмол қилиш.\n36. Чақирилмаган жойга меҳмонга бориш.\n37. Эгасининг розилигисиз таомини ейиш.\n38. Дастурхонда ўзгаларнинг олдидан олиб ейиш.\n39. Овқат ва ичимликларни жаҳл билан тўкиб юбориш.\n40. Овқатни (хом, қаттиқ, пишмаган ёки аччиқ, деб) ёмон— лаш.\n41. Овқатни ҳидлаш.\n42. Нон устига пичоқ, туздон каби нарсаларни қўйиш.\n43. Нон бўлакларини қолдириб, янгисини синдириш.\n44. Пичоқ ва қўлни нон билан тозалаш.\n45. Нонни бир қўл билан синдириш.\n46. Такаббурлик билан ётиб ёки ёнбошлаб овқатланиш.\n47. Тик туриб овқатланиш ва сув ичиш.\n48. Зиёфатдаги овқат ва нарсалардан эгасининг рухсатисиз олиб кетиш.\n49. Зиёфат пайтида фаҳш сўзларни айтиш.\n50. Дастурхондан овқатлар олинмай туриб тарқалиш.\n51. Дастурхон атрофида ўтирган одамлардан бирини турғизиб юбориб, ўрнига ўтириш.\n52. Никоҳ тўйини зиёфатсиз ўтказиш.\n53. Замзам суви, сут ёки хушбўй нарсалар берилганида қайтариш.\n54. Дастурхонга қўйилган овқатни дарҳол ўтириб емасдан куттириб қўйиш.\n55. Баданга заифлик келтирувчи нарсаларни ейиш.\n56. Ёнида оят ёзилган қоғозлар билан ҳожатхонага кириш.\n57. Соғ бўлатуриб уй ичида ҳожат ушатиш.\n58. Тик туриб сийиш.\n59. Масжид ва қабрларга қирқ қадам яқин жойларда таҳорат ушатиш.\n60. Ҳожатхона ичида таҳорат олиш ва ғусл қилиш.\n61. Истинжони ўнг қўл билан қилиш.\n62. Ҳожатхонада ахлатига қараш.\n63. Ҳожатхона каби нохуш жойларда узрсиз кўп ўтириш.\n64. Сувга сийиш.\n65. Мевали дарахтлар тагига ҳожат чиқазиш.\n66. Одамларга кўриниб туриб таҳорат ушатиш.\n67. Ҳожатхонада қиблага қараб ёки қиблага орқа қилиб ўтириш.\n68. Очиқ жойларда ойга ёки қуёшга олдини ё орқасини қилиб ўтириш.\n69. Ҳожатхонада сўзлашиб ўтириш.\n70. Кесакни (хало қоғозини) ўнг қўл билан тутиш.\n71. Азон айтилаётган пайтда таҳорат ушатиш.\n72. Қоғоз, суяк, барг каби нарсалар билан истинжо қилиш.\n73. Одамларга кўринган ҳолда кесак тутиб юриш.\n74. Кесак тутиб юрган кишига салом бериш.\n75. Ўнг қўл билан бурун қоқиш.\n76. Аврат жойларни узрсиз ўнг қўл билан ушлаш.\n77. Одамлар ичида беузр ел чиқариш.\n78. Чумоли каби кичкина ҳашаротлар инига сийиш.\n79. Ахлатларни махсус қурилмаларга ташламай, йўлга ва гузар жойларга ташлаш.\n80. Ҳожатхонада туриб салом бериш ва алик олиш.\n81. Салом берганда ва алик олганда бошини эгиб ёки қўлини кўкракка қўйиш.\n82. Саломлашмай туриб сўз бошлаш.\n83. Иймонсиз кишига биринчи бўлиб салом бериш.\n84. Бирон ҳаром ва гуноҳ ишни қилиб турган одамга салом бериш.\n85. Мўйловларини ўстириб юриш.\n86. Соқолни қисқа қилиш.\n87. Сочнинг бир тарафини қириб, бир тарафини ўстириб юриш.\n88. Соқол ва мўйловларини бутунлай қирдириб юриш.\n89. Аёллар сочларини қирдириши ёки кестириши.\n90. Соқол, мўйлов ва сочларининг оқарган тукларини юлиб ташлаш.\n91. Юзидаги ва қош орасидаги тукларни юлиш.\n92. Эркаклар соқол, мўйлов ва сочларини қорага бўяшлари (қизил ва сарғиш рангларга бўяса бўлади).\n93. Эр кишилар қўлларига хина қўйишлари.\n94. Жунуб ҳолда соч олдириш.\n95. Жунуб, ҳайзли ва нифосли ҳолда тирноқ олиш.\n96. Тирноқни тиш билан узиш.\n97. Тирноқларни қирқ кунгача олмай юриш.\n98. Олинадиган тукларни қирқ кунгача олмай юриш.\n99. Тирноқ ва тукларини ифлос жойларга ташлаш.\n100. Аёллар сочларига соч улашлари.\n101. Зийнат учун тишларни эговлатиш.\n102. Аёлларнинг умумий ҳаммомларга бориши.\n103. Аёлларнинг кўчага зийнатланиб ва хушбўйланиб чиқишлари.\n104. Баданга турли суратлар ва нақшлар чиздириш.\n105. Аёллар эрлари ёки маҳрамларисиз сафарга чиқишлари.\n106. Фол кўрувчи билан мулоқот қилиш.\n107. Зарур бўлмаган пайтда Аллоҳнинг номи билан қасам ичиш.\n108. Сотувчи молини мақтаб қасам ичиши.\n109. Имонсиз кишиларгина киядиган кийимларни (ҳавас қилиб) кийиш.\n110. Балоғатга етмаган ўғил болаларга ипак кийим кийди- риш.\n111. Ифлос кийимлар кийиш.\n112. Такаббурлик учун шим ва иштонларни узун кийиш.\n113. Эр кишиларнинг қизил ва сариқ кийимлар кийиши.\n114. Ўзига ўлим тилаш.\n115. Узоқ яшаш ва кўп ишларни қилишни ҳавас қилиш.\n116. Вабо касаллиги тарқаган жойдан қочиб чиқиб кетиш.\n117. Вабо касаллиги тарқаган жойга кириш.\n118. Табиб бўлмаган шаҳар ва қишлоқларда яшаш.\n119. Юқумли касали бор кишига уч газдан яқин келиш.\n120. Ўлик учун дод солиб йиғлаш.\n121. Ўз сўзини ўтказиш учун тўғри сўзга қарши чиқиш.\n122. Ҳақиқатини билмай туриб ўз гумонича гапириш ва иш қилиш.\n123. Ўзида йўқ яхшиликлар билан мақтаниш.\n124. Бировда йўқ яхши сифатлар билан мақташ.\n125. Одамларни кулдириш учун ёлғон сўзлар билан мазах қилиш.\n126. Уят ва фаҳш сўзларни сўзлаш.\n127. Бировдан бирон ҳожат сўраганда, Аллоҳ учун, деб сўраш.\n128. Аллоҳ учун, деб ҳожат сўраган одамни қуруқ қайтариш.\n129. Бировга қилган яхшилик ва эҳсонини миннат қилиш.\n130. Фойдали гапларни керагидан ортиқ гапириш.\n131. Беҳуда гапларни гапириш.\n132. Қарз ёки бирон ҳожат сўраганда хиралик қилиш.\n133. Оғизни тўлдириб сўзлаш.\n134. Бировнинг устидан киноя қилиб кулиш.\n135. Бесабаб кўп кулиш.\n136. Инсон ва ҳайвонлар суратларини уйда рўпарага осиб қўйиш.\n137. Уйда ит боқиш.\n138. Золим бошлиқларни иззат қилиш ва улардаги йўқ си- фатларни айтиб мақташ.\n139. Ота-она, устоз ва олим кишилардан бошқаларнинг қўлларини ўпиш.\n140. Ўзини ўзи қарғаш.\nЁш болаларга бир нарса беришни ваъда қилиб алдаш.\nҲайвонни ўтмас пичоқ билан сўйиш.\nҲайвонни кечаси сўйиш ёки овлаш.\nҲайвонни ётқизиб қўйиб пичоқ қайраш.\nПичоқни сўйиладиган ҳайвонга кўрсатиб қайраш.\nҲайвонни сўйганда, томоғидан то орқабўйинигача кесиш.\n147. Ҳайвонни сўйганда бошини кесиб устига олиб\nҲайвоннинг ёш боласини сотиб ёки сўйиб онаси-дан айириш.\nҲайвонни орқа бўйин томонидан сўйиш.\nСўйилган ҳайвоннинг жони чиқмай туриб териси-ни шилиш.\nҲайвонни қибладан бошқа тарафга қаратибсўйиш.\nТуғиш вақти яқинлашган ҳайвонни сўйиш.\nЖуда ёш қўзи ва бузоқларни сўйиш.\nЯхши кайфият билан вақт ўтказиш учун овқилиш.\nТуяни томоғига яқин жойидан сўйиш.\nТуядан бошқа ҳайвонларнинг кўкрагига яқинжойидан сўйиш.\n157. Ҳайвоннинг қулоғини, бурнини ёки шохини кесиб\nёки танасини куйдириб, тамға уриш.\nҚудрати бўлатуриб, сабабсиз уйланмай юриш.\nХотинини сабабсиз талоқ қилиш.\nДўстидан сабабсиз айрилиб кетиш.\nҲаром ишларнинг адо этилаётганини жим турибтомоша қилиш.\nФосиқ ва гуноҳкор кишилар билан заруратсизбирга ўтириш.\nҲаром ишлар қилинадиган жойларда юрибтуҳмат орттириш.\nЙўлда ётган нарсани эгасини излашдан эриниб,олмай кетиш.\nМолининг ҳалоллигига шубҳа бўлган кишинингдастурхонидан таом ейиш.\n166. Ҳалоллиги шубҳали бўлган уйда ўтириш.\n167. Ҳалоллиги шубҳали бўлган кийимларни кийиш.\n168. Ҳалоллиги шубҳали бўлган моллар билан савдо\nТонг отганидан қуёш чиққунича, аср билан шомўртасида ва шом билан хуфтон ўртасида ухлаш.\nЮзтубан ётиб ухлаш.\nОёқларини қиблага қаратиб ётиш.\nБошининг остига диний китобларни қўйиб ётиш.\nФарзандларининг биридан иккинчисини ортиқкўриш (аммо дарс ўқиётгани ёки итоатлироқ бўлгани учун бошқаларга ибрат бўлсин деб ортиқ кўрса бўлади).\nҚози ва ҳокимларнинг сўроқ қилинувчиларга ҳар хил муомала қилиши.\nБировнинг уйига рухсатсиз кириш.\n176. Уй юмушларини бажаришга эриниш.\n177. Бойларга таъзим қилиш.\n178. Озиқ-овқат маҳсулотларининг нархини кўтариш\nва нарх-навонинг кўтарилишини кутиб, уйда\nШаҳарга келтирилаётган молларни қиммат нарх-да сотиш учун йўл устида харид қилиб олиш.\nБирон нарсани идиши билан ўлчаб, идишоғирлигини ҳам танига қўшиб пуллаш.\nХаридорни алдаш учун мол баҳосини кўтариш.\nСотиб олинган молни эгаси қайтариб олмоқчибўлса, устига устама нарх қўйиш.\nХаридор сотиб олган молидан афсусланибқайтариб олиб келганида, нархини пасайтириболиш.\nБир сотувчи харидорга молини кўрсатаётганидаиккинчи сотувчи ўз моли билан ўртага тиқилиши.\nХаридор бир молнинг баҳосига келишиб тургани-да, иккинчи киши ортиқроқ баҳо бериши.\nБиров совчи юборган қизга (билатуриб) иккинчикишининг совчи қўйиши.\n187. Мол олди-сотдисида савдога алоқаси бўлмаган\nбирор шартни ўртага ташлаш.\nСоғин молнинг нархини ошириш учун бир-иккикун соғмай бозорга олиб чиқиш.\nЗакот ва ушр учун молнинг ёмонроғини бериш.\nДиний йиғинларда Қуръон тиловат қилиш ваваъз айтиш учун савдолашиш.\nЎзига зарари етадиган ишларда ортиқчақўрқоқлик қилиш.\nКучи етмас ишга жаҳл билан киришиш.\nТаги бўш гапларга ишониб, турли нарсаларданхавотирланиш.\nЎз ақли билан иш қилмай, бировларнинг гапигаишонган ҳолда иш қилиш.\nОдамлар орасида уялмай жирканч ва ифлос иш-ларни қилиш.\nҲалол неъматлардан фойдаланмай ўзини маҳрумқилиш.\n197. Қўлидан келмаган ишларга даъво қилиш.\n198. Хижолатга қўйиш учун масала сўраш.\nБиров олдида икки кишининг сирлисўзлашишлари.\nБировнинг янглиш ва хато иши устидан кулиш.\nИкки киши сўзлашаётган пайтда сўзларинибўлиш.\nУлуғлар олдида кўп ва қаттиқ кулиш.\nБир киши сўзини тугатмай туриб, иккинчи киши-нинг сўзлаб юбориши.\nУлуғлар олдига тушиб юриш.\nХизмат ҳақини тайин қилмай кишига хизматбуюриш.\nҚўлида пули ёки моли бўлатуриб, олган қарзинибермаслик.\n207. Қарздор кишининг қўлидаги сармоядан қарзини\nтўлашга мажбур қилиш.\nМақтаниш учунгина мол-дунё йиғиш.\nУйларни ўта баланд қуриш.\nУйни одатдан ташқари безаш.\nФалон мақсадимга эришсам, фалон иш қилурман,деган назр-ниёзларни кўп қилиш.\nКўнгилни шафқатсизликка ўргатиш.\nЎликни яқиндаги қабристонга кўтариб боришданэриниб, аравага ёки машинага ортиш.\nЖаноза намозини масжид ичида ўқиш.\nҚабристонда ўликни ерга қўймай туриб ўтириболиш.\n216. Лаҳадни пишиқ ғишт ёки ёғоч билан беркитиш.\n217. Заруратсиз икки ўликни бир қабрга кўмиш.\n218. Ўлик ва тобут ёнида кулиб сўзлашиш.\n219. Ўликни, узрсиз, шомдан кейин кўмиш.\n220. Азани уч кундан ортиқ тутиш.\n221. Аёлларнинг тобут ортидан эргашиб боришлари.\n222. Қабр устида ва ёнида намоз ўқиш.\n223. Аёл кишиларнинг қабристонларни зиёрат\n224. Қабр устига тунда чироқ ёқиб қўйиш.\n225. Қабрларни босиш ва устига ўтириш.\n226. Қабрлар устида унган ўсимлик ва меваларни\n227. Қабрлар устига гумбаз ва сағаналар қуриш. 228. Ўлик ёнида овқатланиш.\n229. Қабрлар ёнида овқатланиш.\n230. Қиблага ва диний китобларга қараб оёғини уза-\n231. Одамларга қараб оёғини узатиб юбориш.\n232. Яхши сўзлар ёзилган қоғозларни хўрлаш.\n233. Тўхтаб турган от устидан тушмай туриш.\n234. Сафардан уйга қайтганда кечаси бемаҳал, ярим\nтунда кириб келиш.\n235. Сайрашидан хушланиш учун қафасда қуш асраш.\n236. Ҳаром ишга сарф қиладиган кишига пул садақа\n237. Эҳсон қилиб берган нарсасини қайтариб олиш.\n238. Шариатда кўрсатилмаган афсун (жоду) дуола-\nрини одамга ёки бошқа нарсаларга ўқиб дам\nТурли туморлар тақиб юриш.\nЗарур бўлмаган пайтда аёллар овозини тинглаш.\nЗарур бўлмаганда номаҳрам аёллар билансўзлашиш.\nЎзи ёш бўлатуриб қари ёки туғмайдиган хотингауйланиш.\nҚиз болани қари кишига ёки ўта хунук кишигаэрга бериш.\n244. Заруратсиз ҳаром нарсалар билан даволаниш.\n245. Балоғатга етган қизни унинг ўзи хоҳлаган кишига\nбермай сақлаб туриш.\n246. Беморни овқатланишга зўрлаш.\n247. Меҳмонни қистаб ва зўрлаб овқатлантириш.\n248. Бало ва мусибатлар туфайли замонани, фалакни\n249. Болага маъносиз ёки хунук исмлар қўйиш.\n250. Болага баландпарвоз исм қўйиш.\n251. “Муҳаммад” исмли кишини Пайғамбаримизга\n(соллаллоҳу алайҳи ва саллам) ўхшатиб “Абул Қосим” деб чақириш.\n252. Шаъбон ойининг ўттизинчи (шак) куни рўза тутиш (илмли кишилар бундан мустасно).\n253. Ҳаж ойлари кирмай туриб, ҳаж нияти билан\n254. Душман бўлиб қолиш эҳтимоли бўлган кишилар-\nга амри маъруф ва наҳйи мункар қилиш.\n255. Қуёш чиқмай туриб савдо-сотиқни бошлаш.\n256. Сўйгандан кейин ичидаги нажосатлари ажратиб\nташламай туриб ўша гўштдан истеъмол қилиш.\n257. Нажосат ейдиган ҳайвонларнинг сутини ёки\nгўштини истеъмол қилиш (Гўшти ейилади- ган моллар нажосат еб қўйса, туяни қирқ кун, қорамолни ўттиз кун, қўй-эчкини етти кун ва товуқни уч кун фақат пок овқат билан боқиб, сўнг сўйилади).\nМеҳмонни сийлайман деб ейилмайдиган ортиқча таомлар тайёрлаш.\nҲайвонни урчитиш учун эркак ҳайвонни ҳақ эва- зига бериб туриш.\nТирик ҳайвонга гўшт алмаштириш.\nДонни донга ўлчамай алмаштириш.\nКерагидан ортиқча сувни бировга пуллаш.\nСабабсиз равишда эрдан талоқ талаб қилиш.\nСовға ва ҳадяни ортиғи билан қайтариб олишниятида бериш.\nКаптарвозлик, беданавозлик, хўроз, қўчқоруриштириш каби ишлар билан шуғулланиш.\n266. Ўтирган кишини турғизиб, ўрнига ўтириб олиш.\n267. Ўтирган кишиларнинг орасига суқилиб кириб\nИкки аёлнинг орасини ёриб ўтиш.\nИкки эр кишининг орасидан ўтиш.\nАёл эр кишининг олдини кесиб ўтиши.\nҚабр устига ўликни мақтаб ёзувлар битиб қўйиш.\nБировнинг ҳақи аралашиб қолиш эҳтимолибўлган касбда ишлаш.\nОдамларнинг мақтовига учиш.\nКишини ҳазиллашиб мақташ (аммо алдаш учунмақташ ҳаромдир).\n276. Бирон ишни бировнинг зиддига қилиш.\n277. Мусибатзада кишига ўша мусибатларни эслатиш.\n278. Қиз фарзанд кўргани учун хафа бўлиш.\n279. Бемор олдига ясан-тусан қилиб кириш.\n280. Беморни, дардинг оғир, деб қайғуга солиш.\n281. Беморни кўп гапга солиш ва ёнида узоқ ўтириш.\n282. Қарчиғайни овга ўргатганда тирик қушни тутди-\n283. Иш билан машғул одам олдига кўп келиш ва кўп\n284. Ҳайвон овлашни касб қилиб олиш.\n285. Суннат амаллардан бирини тарк этиш.\n286. Ибодатлар ичидаги макруҳ ва муфсид саналган ишларни қилиш.\nСайфуллоҳ АбдУЛЛОҲ ўғли тайёрлади\nКАЛИТ СЎЗ: амаллар, макруҳ, огоҳ бўлинг


Норвегия ҳукумати бензин ва дизель двигателли машиналарни тақиқлашдан бош тортди\n21:58 / 17.08.2016 4005\nНорвегия ҳукумати мамлакатда 2025 йилдан бошлаб бензин ва дизель двигателли машиналарни ҳайдашни тақиқлайдиган қонун лойиҳасини қабул қилмоқчи. Бу ҳақда Automotive News маълум қилди.\nБаҳорда Нидерландия парламенти 2025 йилдан бошлаб мамлакатда ички ёнув двигателига эга машиналарни сотишни тақиқловчи қонун лойиҳасини қўллаб-қувватлаганди. Парижда 2020 йилдан фақатгина "Евро-5" стандартига мос келувчи двигателли автомобилларнинг ҳаракатланишига рухсат берилмоқчи. Шаҳар марказига 2011 йилдан кейин чиқарилган машиналаргина кира олади.\nНорвегия транспорт вазирлиги вакили мамлакат раҳбариятида бундай тақиқловларни киритиш режаси йўқлигини айтди. "Ҳукумат экологик тоза машиналарнинг кенг тарқалишига қатъий чоралар билан эришмоқчи эмас", деб айтди вакил.\nУнинг фикрича, янги турдаги двигателли автомобиллар қазилувчи ёнилғида ишловчи моторли транспорт воситаларини секин-аста ўзи сиқиб чиқаради ва шунинг учун ҳеч қандай тақиқлов керак бўлмайди.\nАйни вақтда Норвегияда сотилаётган автомобилларнинг тўртдан бир қисми водород ва электр двигателли машиналар улушига тўғри келади.\nНорвегияда "яшил" автомобиллар эгалари транспорт воситасини сотиб олиш ва рўйхатдан ўтказиш солиғидан озод этиладилар. Бундан ташқари, улар бепул парковка, жамоатчилик транспорти учун мўлжалланган полосалар бўйича ҳаракатланиш ҳамда қувватловчи станциялардан бепул фойдаланиш ҳуқуқига эга бўладилар.\nДунёдаги энг яхши пишлоқ танланди\nНорвегия яқинида фрегат ва танкер тўқнашиб кетди\nНАТОнинг совуқ урушдан кейинги энг йирик машғулотлари ўз якунига етди


Йил охиригача Узунда 150 инвестицион лойиҳа амалга оширилади | O'zLiDeP\nЙил охиригача Узунда 150 инвестицион лойиҳа амалга оширилади\nХалқ депутатлари Узун туман Кенгаши ва O‘zLiDeP депутатлик гуруҳининг навбатдаги йиғилиши бўлиб ўтди.\nЙиғилишда ҳудудларни ижтимоий-иқтисодий ривожлантириш дастурининг ижроси юзасидан туман Инвестиция бўлими бошлиғи Ш.Мақсудовнинг ҳисоботи тингланди.\n– Жорий йилда туманда жами 92.5 млрд сўмлик 150 та инвестиция лойиҳаси амалга оширилиш режалаштирилган бўлиб, лойиҳа доирасида жами 1300 нафарга яқин янги иш ўрни яратилади, – Ш.Мақсудов. – Ҳозирги кунга қадар 37.3 млрд сўмлик, 110 та лойиҳа амалга оширилди, 873 нафар фуқароларнинг бандлигини таъминлашга эришдик.\nБундан ташқари, туманда ташкил этилган кичик саноат зонасида йил якунига қадар 1.9 млн. долларлик лойиҳани амалга ошириш белгиланган бўлиб, мазкур қувватларнинг ишга туширилиши натижасида қўшимча 71 та янги иш ўрни яратилади. Айни вақтда мазкур саноат зонасида ҳар хил бўёқлар, пластмасса идишлар, мих чиқиндиларни қайта ишлаш, мева-сабзавотларни қадоқлаш ва мебель цехлари ишлаб турибди.\nТуманга хорижий инвестицияларни кенг жалб қилиш мақсадида ҳар бир сектор раҳбари камида 2 млн. доллардан кам бўлмаган тўғридан-тўғри хорижий инвестицияни жалб қилиш учун Корея Республикаси, Хиндистон, Эрон Ислом Республикаси ҳамда қўшни Афғонистонлик тадбиркорлар билан ўзаро манфаатли ҳамкорлик йўлга қўйишган. Жумладан, тумандаги “Материк голд инвест” МЧЖ томонидан коврак плантацияларини ташкил этиш ва коврак ширасини қайта ишлашни йўлга қўйиш мақсадида 6.5 млн. доллар қийматидаги тўғридан-тўғри хорижий инвестиция киритилган бўлса, чорвачилик ва мева-сабзавотчилик йўналишларини ривожлантириш мақсадида 6 та янги лойиҳани ишга тушириш устида ишлар олиб борилмоқда.\nЙиғилиш сўнгида муҳокама этилган масалалар юзасидан депутатлар ўз фикр ва мулоҳазаларини билдиришди.\nрузибек Каюмов2018-10-15 14:07:50\nЗур буларди шундай ишла р булса\nХамракулова Луиза Жиззах вилояти2018-09-20 17:08:48\nБу каби инвестицион лойихалар самарали бандликни яратиб, тадбиркорлик фаолияти ва инноватсиялар учун шароитларни яхшилайди ва барқарор иқтисодиёт ўсишини таъминлайди.


“Бу йўлда хато қилма” мавзусида учрашув бўлди. 06.06.2017 16:10\n2017 йил 1 июнь куни умумий ўқув залида Халқаро болаларни ҳимоя қилиш куни муносабати билан “Бу йўлда хато қилма” мавзусида учрашув бўлди. Тадбирга ҳуқуқни муҳофаза қилиш органлари ходимлари таклиф этилди.\nТадбирни ташкил этишдан мақсад: диний экстремизм, терроризм, гиёҳвандлик каби иллатлар ёшлар келажагига таҳдид солишидан огоҳликка чақириш ва соғло, баркамол авлодни тарбиялашни тўғри ташкил этиш чораларини кўрсатишдан иборат.\nТадбир “Ўзбекистон Республикасининг биринчи Президенти Ислом Каримов болаларига мурожаати” мавзусидаги видеоролик билан бошланди.\nИчки ишлар бошқармасининг вояга етмаганлар ва ёшлар ўртасида ҳуқуқбузарликнинг олдини олиш бўлими катта инспектори Ойбек Каримов қуйидаги фикрларни айтиб ўтди: “Тарбия – жуда мураккаб, оғир ва ўта нозик жараён. Ҳеч бир ота-она ўз ҳатти-ҳаракатида хатолик сезмайди. Биз болаларимизга тўғри тарбия беришимиз учун аввало унинг руҳиятини ўрганмоғимиз керак. Бу борада ёшларнинг ҳуқуқий маданияти ва дунёқарашини бойитишда биз ўтказаётган тадбирлар, давра суҳбатлари алоҳида аҳамиятга эгадир”.\nЁшларнинг ҳуқуқий билимини ошириш, уларни диний экстремизм, гиёҳвандлик, одам савдоси каби иллатлардан ҳимоя қилиш шу куннинг энг долзараб вазифаларидан бири сифатида эътироф этилмоқда. Мамлакатимизда Президент Шавкат Мирзиёев раҳнамолигида ҳар томонлама баркамол авлодни вояга етказиш, ижтимоий ҳимояга муҳтож оилалар фарзандларини қўллаб-қувватлаш, касб-ҳунарни ўргатишга қаратилаётган юксак эътибор туфайли ўғил-қизларимиз ўз билим ва салоҳиятини намойиш этиб келаётир.\nАКМ директори Ш.Аслонов шаҳар ва туманларда ўтказилаётган профилактик тадбирларда соғлом турмуш тарзини кенг ёйиш, баркамол авлодни вояга етказиш масаласи давлатимиз сиёсатининг устувор йўналишларидан бири сифатида эътироф этилаётганини айтиб ўтди. Ёшларни ҳар хил оқимларга қўшилиб кетмаслиги учун кўпроқ китоб ўқиши ва ўз мақсади сари интилиши кераклигини таъкидлади.


Исмоил Гонсалвеш: "Асосий мақсадимиз – чемпионлик" » Ўзбекистон янгиликлари – Zamin.uz\nИсмоил Гонсалвеш: "Асосий мақсадимиз – чемпионлик"\n“Пахтакор”нинг португалиялик легионери клубга ўтиши ва янги мавсумдан кутаётган жиҳатлари ҳақида фикрларини айтиб ўтди.\n- “Пахтакор”– Ўзбекистоннинг бош ва катта клуби. Ўртамиёна жамоа бўлганда бу ерга келмасдим. Яна жамоа ўйнаётган ва Шота Арвеладзе орқали тарғиб қилаётган футбол катта ўрин тутди. Ушбу икки жиҳат қароримга таъсир кўрсатди.\nЯнгиликлар » Спорт » Исмоил Гонсалвеш: "Асосий мақсадимиз – чемпионлик"\n22:00 Шота Арвеладзе: Энди ишқибозлар 12 жамоа иштирокида янада қизиқарли учрашувларга гувоҳ бўлишади\n16:12 Арвеладзе «Пахтакор»да унга ёқаётган жиҳатни айтди\n00:31 Шота Арвеладзе: «Пахтакор»ни буюк клубга айлантириш устида барча меҳнат қилмоқда\n13:35 ШОТА Арвеладзе: “ПАХТАКОР”га ғалабалар зарур эканини биламан”


Тожик расмийлари болаларни жиҳод майдонидан қайтармоқчилар\n18 октябр 2021, Тошкент вақти: 09:52\n"Тожикистондан ташқаридаги исломий мадрасаларда таълим олаётган тожик толиблари мамлакатга қайтарилсин".\nБу талабни қўйган Тожикистон президенти Имомали Раҳмонга кўра, хориждаги мадрасаларда норасида тожиклар муллаликка эмас, балки террорчиликка ҳозирланмоқда.\nАйни пайтда Имомали Раҳмон Тожикистонда исломий илм олиш учун етарли имкониятлар яратилгани ва чунончи Ислом университети борлигини айтиб ўтди.\nТожикистон маориф вазири Абдужаббор Раҳмонов Озодликка Покистон жанггоҳларидаги Тожикистон фуқароси бўлган йигитчаларни қайтариш ва уларни руҳий реабилитация қилиш заруратини айтди.\nВазирга кўра, болаликдан маҳрум қилинган бу "аскар"ларнинг руҳияти абгор қилинган. Вазирнинг маълум қилишича, яқинда 10 тожик боласи Покистон мадрасаларига олиб кетилаëтганида тўхтатиб қолинди.\nРасмий маълумотларга кўра, Тожикистонда 3500 масжид ва 19 та мадраса фаолият кўрсатади.